**TÖRTÉNELEM TANTÁRGY HELYI TANTERVE**

**Hatosztályos, tehetséggondozó osztály**

**ÓRASZÁMOK ALAKULÁSA**

**7-12. ÉVFOLYAM**

|  |  |  |  |  |  |  |
| --- | --- | --- | --- | --- | --- | --- |
|  | **7. évfolyam** | **8. évfolyam** | **9. évfolyam** | **10. évfolyam** | **11. évfolyam** | **12. évfolyam** |
| **heti óraszám** | **2** | **2** | **2** | **2** | **3** | **3** |
| **éves órakeret** | **72** | **72** | **72** | **72** | **108** | **96** |

A történelemtanítás és -tanulás célja, hogy a tanuló megismerkedjen a történettudomány, valamint a hagyomány által legfontosabbnak elismert történelmi tényekkel, szereplőkkel, eseményekkel, történetekkel és folyamatokkal, valamint tudatosodjon benne nemzeti hovatartozása. Ismerkedjen meg a kulturális kódrendszer legalapvetőbb elemeivel, amelyek lehetővé teszik, hogy azonosuljon kultúránk alapértékeivel. A történelem tantárgy tantervének középpontjában a magyar nemzet és Magyarország története áll.

A tantervi szabályozás irányítóelve, hogy a magyar történelmet általában kontinuitásában, az európai, illetve egyetemes történelmet szigetszerűen tárgyalja. A kerettanterv több általános európai jelenséget is konkrét magyar példákon keresztül mutat be. Ennek révén a tanuló a magyar történelmi jelenségeket elsősorban nem általános modellek alapján, hanem a konkrét történelmi helyzet jellegzetességeit figyelembe véve tanulmányozhatja. Ez a megközelítés hozzásegíti a tanulót, hogy megértse és méltányolja a magyarság, a magyar nemzet, illetve Magyarország sajátos helyzetéből adódó jelenségeket és folyamatokat, így alakulhat ki benne a tényeken alapuló reális és pozitív nemzettudat, és ezáltal erősödhet benne a hazaszeretet érzése.

A történelem tantárgy a következő módon fejleszti a Nemzeti alaptantervben megfogalmazott kulcskompetenciákat:

**A tanulás kompetenciái:** A tanuló a történelemtanulás során különféle jellegű tudástartalmakkal és különböző típusú feladatokkal találkozik, amelyek megtanulásához, illetve elvégzéséhez különféle módszereket kell választania. A történelmi információk keresése és feldolgozása, a forráskritika, a következtetések levonása és egyéb gondolkodási műveletek közvetítő hatásuk révén általában fejlesztik a tanulási kompetenciákat. A történelmi értelmező kulcsfogalmak megértésén és állandó használatán keresztül a tanuló fejleszti a lényeges és kevésbé lényeges elemek megkülönböztetésének és rendszerezésének képességét, ami a tanulás során elengedhetetlenül fontos.

A tanuló a történelemtanulás során megtapasztalja, hogy a történelemtudása az iskolán kívül, más élethelyzetekben, illetve a jelen társadalmi, gazdasági és politikai jelenségeinek megértéséhez és megítéléséhez is segítséget nyújt. Ez a tapasztalat – az iskolai történelemtanulás élményszerűsége mellett – erős ösztönzést adhat az élethosszig tartó tanulásra vagy legalábbis a történelmi és társadalmi kérdések iránti érdeklődésre.

**Kommunikációs kompetenciák:** A történelmi források feldolgozása a szövegértés fejlesztésének egyik hatékony módja. A tanuló a felmerülő történelmi problémákról beszélgetéseket folytat, érveket gyűjt, azokat írásban és szóban összefoglalja, digitális kommunikációs eszközök segítségével mutatja be. A különböző típusú, más-más korokból és eltérő társadalmi közegekből származó források feldolgozása pedig nagyban segíti a különféle kommunikációs környezetek (kontextusok) közötti magabiztos eligazodást.

**Digitális kompetenciák:** A történelem tanulása során a digitális eszközök etikus, felelősségteljes használatával a tanuló információkezelési és -feldolgozási készségei fejlődnek, ami elősegíti elemző és mérlegelő gondolkodása kialakulását és elmélyítését is, aminek része a megszerzett információk ellenőrzése, hitelességének vizsgálata. A történelmi forrásokat tartalmazó internetes portálok, hang- és filmarchívumok és adatbázisok megismerése és használata, az itt talált források feldolgozása elengedhetetlen feltétele a korszerű történelemtanulásnak. A digitális információfeldolgozás, illetve a digitális kommunikáció fejlesztésének nagy szerepe van a közéleti tájékozódási készségek kialakításában, így a felelős és aktív állampolgárrá nevelésben.

**A matematikai, gondolkodási kompetenciák:** A tanuló az információk, illetve a források feldolgozása során problémákat azonosít, magyarázatokat fogalmaz meg, kiemeli a lényeget, következtetéseket von le. A történelmi ismeretek, fogalmak elsajátításával, valamint a történelmi források és interpretációk mérlegelésével, hipotézisek alkotásával fejlődik az elemző, problémamegoldó gondolkodása. Mindezek együttesen segítik a differenciált történelmi gondolkodás kialakulását, melynek következtében a tanuló képessé válik események, folyamatok és jelenségek különböző szempontú megközelítésére, valamint bizonyos történések okainak és következményeinek több szempontú feltárására.

**A személyes és társas kapcsolati kompetenciák:** A tanuló a különböző történelmi korok mindennapi életének vizsgálatával, az életmód változatos formáinak, valamint történelmi életutaknak és cselekedeteknek a megismerésével viszonyítási pontokat találhat, illetve követhető modelleket adaptálhat saját életútjának tervezéséhez és szervezéséhez. A tanulóban tudatosul, hogy nehéz élethelyzetekben is kialakíthatók cselekvési tervek, lehetőségek. Értékeli a válságos történelmi helyzetekben megnyilvánuló bátorság, kitartás, önfeláldozás, segítségnyújtás és szolidaritás követésre méltó példáit. A tanuló arra törekszik, hogy az emberi cselekedeteket, életutakat, élethelyzeteket, társadalmi folyamatokat és jelenségeket árnyaltan értelmezze. A társadalmakra, közösségekre jellemző magatartási és kommunikációs szabályok felismerése a tanuló alkalmazkodó képességét fejleszti.

**A kreativitás a kreatív alkotás, önkifejezés és kulturális tudatosság kompetenciái:**A történelem tanulása során a tanuló megismeri az emberiség, a magyarság kulturális örökségének fő elemeit. Értékeli a kiemelkedő emberi alkotásokat és értelmezi azok technológiai, tudományos és művészeti szerepét. Az egyes történelmi korszakok áttekintése során felismeri az értékteremtő alkotások jelentőségét, és elemző gondolkodással feltárja azoknak az életmódra, a mindennapokra gyakorolt hatását.

**Munkavállalói, innovációs és vállalkozói kompetenciák:** A tanuló megismeri és értékeli az alkotó emberi tevékenységek változatos formáit. Értelmezi és elismeri a tudósok, kutatók és művészek teljesítményét. Büszke a magyar tudósok, művészek, sportolók és más értékteremtő, alkotó emberek kiemelkedő eredményeire, teljesítményeire. Az életmódtörténeti témakörök feldolgozása révén a tanuló felismeri, hogy a munkavégzés az egyén, a család és a társadalom létfenntartását biztosítja; belátja, hogy a munka sokszor küzdelmekkel jár, ugyanakkor személyiségépítő, társadalmi összetartozást is erősítő tevékenység. A történelmi korszakok jellegzetes, egyedi vagy kiemelkedő példái kiindulópontként szolgálnak a saját életút tervezésekor, akár a pályaválasztás során is.

\*

A kerettanterv témakörönként határozza meg a javasolt óraszámot. Ezek összege megfelel az évi teljes óraszámnak, amely elegendő a témák ismeretanyagának feldolgozásához és a tanulási eredményekhez kapcsolódó kompetenciák elsajátításához. A kerettantervben meghatározott tanulási tartalmak azonban átlagos esetben a javasolt órakeret kb. 80%-ában feldolgozhatók.

A helyi tanterv alapján a tanár a kerettantervből évente két témát mélységelvű feldolgozásra jelöl ki, amelyre több idő, a javasolt időkereten felül összesen további 6–10 óra tervezhető**.** Ezeknek legalább 70%-a magyar történelmi témájú legyen.A mélységelvű tanítás lehetőséget ad az adott téma részletesebb ismeretekkel, többféle megközelítési móddal és tevékenységgel történő feldolgozására. A mélységelvű témák esetében nagyobb lehetőség nyílik a projektmunkára, illetve a múzeumi órák és a témával kapcsolatos tanulmányi kirándulások szervezésére.

A *Témakörönként* megjelenő tantervi táblázatok magukba foglalják a hozzájuk tartozó *Témá*kat, a konkrétabb tartalmakat feltüntető *Altémá*kat, valamint az egyes témakörökhöz kapcsolódó *Fogalmak és adatok/Lexikák* címszó alatt a kötelezően elsajátítandó fogalmakat, személyeket, kronológiai és topográfiai adatokat. Minden fogalmi elem csak egyszer fordul elő, annál a témakörnél, ahol kötelező elemként először szerepel a tantervben. A táblázat utolsó oszlopában feltüntetett *Fejlesztési feladatok* teljesítésével valósulnak meg az előírt tanulási eredmények.

A táblázat alatt témakörönként felsorolt *Javasolt tevékenységek* nem kötelező elemei a tantervnek, de eredményessé tehetik a tananyag feldolgozását és a szaktanári munkát. Ezek köre természetesen bővíthető különféle tanulási eljárásokkal, módszerekkel. A javasolt tevékenységek között több témakörnél szerepel különböző múzeumok meglátogatása; a magyar történelem majd mindegyik témakörének feldolgozásához segítséget nyújthat a Magyar Nemzeti Múzeum Magyarország történetét bemutató állandó kiállítása.

**7-12. évfolyam**

A hat évfolyamos gimnáziumi képzés kerettanterve lehetőséget ad arra, hogy az alaptanterv 9-12. évfolyamra meghatározott tanulási eredményeit négy helyett öt év alatt (8-12. évfolyamokon) érjék el a tanulók. Ezáltal – összhangban az iskolatípus tehetséggondozó jellegével – egy-egy témakörre nagyobb időkeret juthat, ami lehetővé teszi, hogy a tanulók mélyebb ismereteket szerezzenek, bonyolultabb összefüggéseket fedezzenek fel, végső soron a fejlesztési feladatokhoz kapcsolódó tanulási eredményeket és az azokban megfogalmazott kompetenciákat magasabb szinten sajátítsák el.

A hat évfolyamos kerettanterv a korábbiakkal szemben lehetővé teszi, hogy a tanulók lezárják az általános iskolában elkezdett tanulási folyamatot, és már a 7. évfolyamon – az általános iskola 7-8. évfolyamai kronologikus témáinak a feldolgozásával – megismerkedhessenek a 20. század és az ezredforduló magyar és egyetemes történelmének legfontosabb tényeivel, jelenségeivel, fordulópontjaival és folyamataival. Ez egyrészt összhangban áll az alaptantervnek való megfelelés követelményével és biztosítja az átjárás lehetőségét; másfelől megfelel annak az általános elvárásnak, amely szerint egy 16-17 éves tanuló nem lehet tájékozatlan a modern kor legfontosabb eseményeivel és jelenségeivel kapcsolatban (pl. Trianon, nácizmus, kommunizmus, világháborúk, 1956). A 20-21. századi történelem 7. évfolyami feldolgozása támogatja a későbbi tanulást is: elősegíti a régebbi korok többszempontú tanulmányozását (pl. másként szemléli a tanuló a 8. évfolyamon a görög demokráciát, ha már tanult a modern demokráciákról), másrészt párbeszédképessé teszi a tanulókat a jelen társadalmi, politikai, gazdasági és kulturális kérdéseiről.

A középiskolai történelemtanítás és -tanulás célja, hogy a tanulóban a történettudomány, valamint a hagyomány által legfontosabbnak elismert történelmi tények és folyamatok, szereplők és események ismeretének segítségével alakuljon ki önálló világkép és magyar identitástudat. Szerezzen mélyebb ismereteket a magyar és az egyetemes történelem legfontosabb jelenségeiről és fordulópontjairól, tudjon azonosulni a keresztény alapú magyar és európai kultúra értékeivel, legyen képes társadalmi és kulturális téren hatékony, kifinomult kommunikációra. A történelemtanulás során végzett változatos tevékenységek révén alakuljon ki a tanulóban a múltról, illetve a társadalmi kérdésekről való árnyalt gondolkodás.

A középiskolai történelemtanítás az általános iskolában elsajátított ismeretekre és kompetenciákra épül. Míg az általános iskolában a történetek elbeszélése, a régebbi korok és történelmi szereplők szemléletes bemutatása az elsődleges, a középiskolai történelemtanításban mindez kiegészül a források feldolgozásával, történelmi helyzetek és folyamatok több szempontú elemzésével, a problémák azonosításával és megtárgyalásával. Az önálló információgyűjtés és –feldolgozás, a történeti jelenségek értelmezése, elemzése, a különböző érvek mérlegelése, valamint a következtetések levonása együttesen segíti a történelmi szemléletmód kialakulását. A tantárgy tanulásának élményszerűségét már nemcsak a történetek izgalma vagy az érdekes feladatok nyújtják, hanem azok az elemzések, viták, felismerések is, amelyek az egyes témák, problémák feldolgozása során felmerülnek.

A tantárgy tantervének középpontjában a magyarság, a magyar nemzet és Magyarország története áll. A témakörök mintegy kétharmada a magyar történelemhez kapcsolódik. Ez az egyes témák részletezettségén túl abban is megmutatkozik, hogy az általános iskolai kerettantervhez hasonlóan több általános európai jelenség bemutatásánál magyar és külföldi példák egyaránt előkerülnek. Ugyanakkor az általános iskolainál nagyobb tér jut Magyarország, illetve a magyar nemzet történetét befolyásoló európai és globális folyamatok és jelenségek bemutatására. Ezek eredményeként a tanuló a magyar történelmi jelenségeket konkrét egyetemes történelmi helyzetekhez viszonyítva tanulmányozhatja. Ez hozzásegíti őt, hogy megértse és méltányolja a magyarság, a magyar nemzet, illetve Magyarország sajátos helyzetéből adódó jelenségeket, folyamatokat és törekvéseket, így alakulhat ki benne a tényeken alapuló reális és pozitív nemzettudat. Alapvető cél annak érzékeltetése, hogy a magyar nemzet történelmére számos nemzetiség és közösség (pl. német, zsidó) együttélése is hatást gyakorolt. Fontos cél a magyarországi kisebbségek és nemzetiségek történetének bemutatása, valamint kiemelt cél a határainkon túl kisebbségbe szorult magyarok történelmének átfogó megismertetése.

A középiskolai történelemtanulás motiválja a tanulót arra, hogy felnőttként, a középiskola befejezése után is érdeklődjék a történelem, illetve közéleti kérdések iránt. Hozzájárul továbbá ahhoz, hogy az iskolából kikerülve hazáját szerető, a történelmi hagyományokat örökítő, demokratikus gondolkodású, kisebb-nagyobb közösségeiért felelősséget vállaló polgárrá; a társadalom tevékeny és önálló tagjává váljék.

\*

A hat évfolyamos gimnáziumok kerettanterve alapvetően két részre oszlik: egyrészt a 7. évfolyamra, amikor a tanulók – lezárva az általános iskolai kronológiát – megismerkednek a 19. század végének és a 20-21. századnak legfontosabb történelmi folyamataival, jelenségeivel és eseményeivel; másrészt a középiskolai tananyagot feldolgozó 8-12. évfolyamra. A tanterv a 7. évfolyamon valamivel kevesebb ismeretet ír elő, mint az általános iskola 7-8-dikos kerettanterve, ám ezeket az ismereteket bővebb időkeretben – az általános iskolainál magasabb szinten és hatékonyabb beágyazottsággal – a 10-12. évfolyam kerettanterve maradéktalanul tartalmazza.

A 8–12. évfolyamok tanterve spirális módon épül az 5–7. évfolyamokéra, és nem ismétli automatikusan azokat. Természetesen a magyar és az egyetemes történelemnek meghatározó folyamatai, jelenségei vagy eseményei az általános iskola 5-6., illetve a középiskola 7. évfolyama után a középiskola 8-12. évfolyamban is előkerülnek, mivel a hozzájuk kapcsolódó mélyebb ismeretek, illetve a témák forrás- és problémaközpontú tárgyalásmódja a középiskolai korosztály számára válik részletesebben hozzáférhetővé.

A kerettanterv évenként 5–9 *témakör* feldolgozását írja elő; az egyes témakörök általában 2–6 témát foglalnak magukba. A kerettanterv pontos témaleírásai tartalmazzák azokat az ismereteket, amelyeknek a tanítása minden iskolában kötelező, ugyanakkor lehetőséget adnak esetleges új témák és tartalmak bevezetésére a helyi tantervben.

Egy-egy téma feldolgozásához minimálisan 2–6 tanóra szükséges. Miközben az éves időkeret a korábbi tantervekhez képest nem változott, a minimálisan kötelező témák, fogalmak és egyéb lexikai egységek száma a korábbiakhoz képest csökkent. Mindez időt és alkalmat ad a tevékenységalapú tanulásra, az ismeretek alkalmazására, a kompetenciák fejlesztésére, a kooperatív tanulási technikák alkalmazására, továbbá a helyi tantervben megfogalmazott helytörténeti vagy egyéb témák tantervbe való beépítésére. Így marad idő speciális foglalkozások (pl. múzeumi, könyvtári órák, közös filmnézés) szervezésére, illetve tantárgyközi projektek megvalósítására is.

Az egyes témakörökhöz kapcsolódó *Fogalmak és adatok/Lexikák* címszó alatt a kötelezően elsajátítandó fogalmakat, személyeket, kronológiai és topográfiai adatokat soroljuk fel. Az egyértelműség kedvéért valamennyi olyan általános iskolában szereplő fogalmi elemet feltüntettünk itt is, ami az adott középiskolai témakörhöz kapcsolható, értelmezése tovább mélyíthető. Ezeket aláhúzással jelöltük. Ugyancsak aláhúzással jelöltük a 10-12. évfolyamon azokat a lexikai elemeket, amelyek a 7. évfolyamban már előfordultak. Az idegen személynevek a tantervben teljes névvel szerepelnek, de a diákoktól csak a vezetéknevek ismerete és pontos helyesírása várható el.

**A tanuló a 7-12. évfolyamon a következő kulcsfogalmakat használja:**

*Értelmező kulcsfogalmak*: történelmi idő, történelmi forrás és bizonyítékok; ok és következmény; változás és folyamatosság; történelmi jelentőség, történelmi nézőpont és interpretáció.

*Tartalmi kulcsfogalmak*:

* politikai: politika, állam, államszervezet, államforma, köztársaság, diktatúra, demokrácia, parlamentarizmus, monarchia, önkormányzat, közigazgatás, hatalmi ágak, jog, alkotmány/alaptörvény, törvény, rendelet, birodalom;
* társadalmi: társadalom, társadalmi csoport/réteg, népesedés/demográfia, migráció, nemzet, etnikum, identitás, életmód;
* gazdasági: gazdaság, pénz, piac, mezőgazdaság, ipar, kereskedelem, adó, önellátás, árutermelés;
* eszme- és vallástörténeti: kultúra, művészet, vallás, hit, egyház, civilizáció, eszme/ideológia, világkép.

**Fejlesztési területekhez kapcsolódó tanulási eredmények (Általános követelmények)**

**(A Történelmi ismeretek az egyes évfolyam-pároknál kerülnek bemutatásra.)**

**Ismeretszerzés és forráshasználat**

A történelem tanulása hozzájárul ahhoz, hogy a tanuló a nevelési-oktatási szakasz végére:

* önállóan tud használni általános és történelmi, nyomtatott és digitális információforrásokat (tankönyv, kézikönyvek, szakkönyvek, lexikonok, képzőművészeti alkotások, könyvtár és egyéb adatbázisok, filmek, keresők);
* önállóan információkat tud gyűjteni, áttekinteni, rendszerezni és értelmezni különböző médiumokból és írásos vagy képi forrásokból, statisztikákból, diagramokból, térképekről nyomtatott és digitális felületekről;
* tud forráskritikát végezni, és különbséget tenni a források között hitelesség, típus és szövegösszefüggés alapján;
* képes azonosítani a különböző források szerzőinek a szándékát, bizonyítékok alapján értékeli egy forrás hitelességét;
* képes a szándékainak megfelelő információkat kiválasztani különböző műfajú forrásokból;
* összehasonlítja a forrásokban talált információkat saját ismereteivel, illetve más források információival és megmagyarázza az eltérések okait;
* képes kiválasztani a megfelelő forrást valamely történelmi állítás, vélemény alátámasztására vagy cáfolására.

**Tájékozódás időben és térben**

A történelem tanulása hozzájárul ahhoz, hogy a tanuló a nevelési-oktatási szakasz végére:

* ismeri a magyar és az európai történelem tanult történelmi korszakait, időszakait, és képes azokat időben és térben elhelyezni;
* az egyes események, folyamatok idejét konkrét történelmi korhoz, időszakhoz kapcsolja vagy viszonyítja, ismeri néhány kiemelten fontos esemény, jelenség időpontját, kronológiát használ és készít;
* össze tudja hasonlítani megadott szempontok alapján az egyes történelmi korszakok, időszakok jellegzetességeit az egyetemes és a magyar történelem egymáshoz kapcsolódó eseményeit;
* képes azonosítani a tanult egyetemes és magyar történelmi személyiségek közül a kortársakat;
* felismeri, hogy a magyar történelem az európai történelem része, és példákat tud hozni a magyar és európai történelem kölcsönhatásaira;
* egyszerű történelmi térképvázlatot alkot hagyományos és digitális eljárással.
* a földrajzi környezet és a történeti folyamatok összefüggéseit példákkal képes alátámasztani;
* képes különböző időszakok történelmi térképeinek összehasonlítására, a történelmi tér változásainak és a történelmi mozgások követésére megadott szempontok alapján a változások hátterének feltárásával.

**Szaktárgyi kommunikáció**

A történelem tanulása hozzájárul ahhoz, hogy a tanuló a nevelési-oktatási szakasz végére:

* képes a történelmi jelenségeket általános és konkrét történelmi fogalmak, tartalmi és értelmező kulcsfogalmak felhasználásával értelmezni és értékelni;
* fel tud ismerni fontosabb történelmi fogalmakat, meghatározás alapján;
* képes kiválasztani, rendezni és alkalmazni az azonos korhoz, témához kapcsolható fogalmakat;
* össze tudja foglalni rövid és egyszerű szaktudományos szöveg tartalmát;
* képes önállóan vázlatot készíteni és jegyzetelni;
* képes egy-egy korszakot átfogó módon bemutatni;
* történelmi témáról kiselőadást, digitális prezentációt alkot és mutat be;
* történelmi tárgyú folyamatábrákat, digitális táblázatokat, diagramokat készít, történelmi, gazdasági társadalmi és politikai modelleket vizuálisan is meg tud jeleníteni;
* megadott szempontok alapján történelmi tárgyú szerkesztett szöveget (esszét) tud alkotni, amelynek során tételmondatokat fogalmaz meg, szövegtömörítés és átfogalmazás segítségével; állításait több szempontból indokolja és következtetéseket von le;
* társaival képes megvitatni történelmi kérdéseket, amelynek során bizonyítékokon alapuló érvekkel megindokolja a véleményét, és választékosan reflektál mások véleményére, árnyalja saját álláspontját.

**Történelmi gondolkodás**

A történelem tanulása hozzájárul ahhoz, hogy a tanuló a nevelési-oktatási szakasz végére:

* képes felismerni, megfogalmazni és összehasonlítani különböző társadalmi és történelmi problémákat, értékrendeket, jelenségeket, folyamatokat;
* a tanult ismereteket problémaközpontúan tudja rendezni,
* hipotéziseket alkot történelmi személyek, társadalmi csoportok és intézmények viselkedésének mozgatórugóiról;
* önálló kérdéseket fogalmaz meg történelmi folyamatok, jelenségek és események feltételeiről, okairól és következményeiről;
* önálló véleményt tud alkotni történelmi eseményekről, folyamatokról, jelenségekről és személyekről;
* képes különböző élethelyzetek, magatartásformák megfigyelése által következtetések levonására, erkölcsi kérdéseket is felvető történelmi helyzetek felismerésére és megítélésére;
* a változás és a fejlődés fogalma közötti különbséget ismerve képes felismerni és bemutatni azokat azonos korszakon belül, vagy azokon átívelően;
* képes összevetni, csoportosítani és súlyozni az egyes történelmi folyamatok, jelenségek, események okait, következményeit, és ítéletet alkotni azokról, valamint a benne résztvevők szándékairól;
* összehasonlít különböző, egymáshoz hasonló történeti helyzeteket, folyamatokat, jelenségeket;
* képes felismerni konkrét történelmi helyzetekben, jelenségekben és folyamatokban valamely általános szabályszerűség érvényesülését;
* összehasonlítja és mérlegeli az egyes történelmi folyamatokkal, eseményekkel és személyekkel kapcsolatos eltérő álláspontokat;
* feltevéseket fogalmaz meg, azok mellett érveket gyűjt, illetve mérlegeli az ellenérveket;
* felismeri, hogy a jelen társadalmi, gazdasági, politikai és kulturális viszonyai a múltbeli események, tényezők következményeiként alakultak ki.

**7–8. évfolyam**

A hat évfolyamos középiskola 7–8. évfolyamának tanterve tematikus szempontból két jól elkülöníthető részből áll: az első hét témakör a magyar és egyetemes történelem legfontosabb eseményeit, jelenségeit és fordulópontjait dolgozza fel a 19. század végétől a 21. század elejéig, míg a következő öt témakör az ókor világát, illetve a magyar és európai középkort mutatja be, előbbit az Árpád-kor végéig.

Az első részben az áttekintő jelleg, illetve a fordulópontokra fókuszált tanulási tevékenységek dominálnak. A cél, hogy a tanuló alapvető ismereteket szerezzen a korszakról, illetve változatos tanulói tevékenységek során képessé váljon a fordulópontok és legfontosabb – elsősorban politikai -- jelenségek értelmezésére, problémaközpontú megközelítésére is.

A második részben már több idő jut a részletek megismerésére. Míg a témák többsége 5–6. évfolyamon a tanulók életkori sajátosságainak megfelelően többnyire életmódtörténeti és portré témakörökbe rendeződtek, a középiskolában előtérbe kerül a politikai, társadalmi, gazdasági és kultúrtörténeti megközelítés, a hangsúly a korszakok gazdasági változásaira, társadalmi szerkezetére, politikai modelljeire és világképére, illetve ezek kölcsönhatásának vizsgálatára helyeződik.

A 7–8. évfolyamos tanuló már a magasabb szintű, absztrakt fogalmi gondolkodásra is képessé válik, ezért a képszerűség és a történettanításon alapuló történelemtanítás elvének alkalmazása mellett megkezdődik az elemző jellegű feldolgozás: összetett okok és következmények feltárása, az egyes történelmi jelenségek és folyamatok több szempontú értelmezése. A tevékenységalapú tanulásnak továbbra is meghatározó szerepe van, ezért a kerettantervi beosztás időt hagy és lehetőséget teremt a műveltető történelemtanulásra, az ismeretek szélesebb körű alkalmazására, a kooperatív technikák előtérbe helyezésére, a sokoldalú kompetenciafejlesztésre.

A 7–8. évfolyamra is érvényes az a szabály, hogy a helyi tanterv alapján a tanár mélységelvű feldolgozásra jelöl ki témákat, ugyanakkor az első hét témakör ismereteinek feldolgozása a kerettantervi óraszám-ajánlás szerint csak akkor végezhető el a 7. évfolyamon, ha ezen az évfolyamon nincsenek mélységelvű feldolgozásra szánt órák.

**Fejlesztési területekhez kapcsolódó tanulási eredmények (Általános követelmények)**

**Történelmi ismeretek**

A nevelési-oktatási szakasz végére a tanuló:

* ismeri a 19. század végi és a 20. századi magyar történelem kiemelkedő alakjait, cselekedeteiket, illetve szerepüket a magyar nemzet történetében;
* fel tudja idézni a 19. század végi és 20-21. századi magyar történelem legfontosabb eseményeit, jelenségeit, folyamatait, és fordulópontjait;
* tisztában van a 19. és 20. század fontosabb politikai eszméivel és azok hatásaival;
* ismeri és be tudja mutatni a 19. és 20. századi modernizáció gazdasági társadalmi és kulturális hatásait Magyarországon és a világban;
* ismeri az első és a második világháború legfontosabb eseményeit, jellemzőit, valamint napjainkra is hatással bíró következményeit; képes felidézni a magyarság háborús részvételét a két világháborúban;
* ismeri az 1956-os forradalom és szabadságharc eseményeit és jelentőségét;
* példákat hoz a hazaszeretet, az önfeláldozás és hősiesség megnyilvánulásaira;
* fel tudja idézni az első és második világháború borzalmait, érveket tud felsorakoztatni a békére való törekvés mellett;
* ismeri a nemzetiszocialista és a kommunista diktatúrák főbb jellemzőit, az emberiség ellen elkövetett bűneiket, ellentmondásaikat és ezek következményeit, továbbá a velük szembeni ellenállás példáit;
* felismeri a különbségeket a demokratikus és a diktatórikus berendezkedések között, érvel a demokrácia értékei mellett;
* példákat tud felhozni arra, hogy a történelem során miként járultak hozzá a magyarok Európa és a világ kulturális, tudományos és politikai fejlődéséhez;
* ismeri a magyarság, illetve a Kárpát-medence népei együttélésének jellemzőit néhány történelmi korszakban, beleértve a határon kívüli magyarság sorsát, megmaradásáért folytatott küzdelmét; példákat hoz a magyar nemzet és a közép-európai régió népeinek kapcsolatára és együttműködésére;
* valós képet alkotva képes elhelyezni Magyarországot az újkorban és jelenkorban az európai történelmi folyamatokban, valamint napjaink globális folyamataiban;
* ismeri hazája államszervezetét;
* ismeri az ókori civilizációk legfontosabb jellemzőit, valamint az athéni demokrácia és a római állam működését, hatásukat az európai civilizációra;
* felidézi a monoteista vallások kialakulását, legfontosabb jellemzőiket, tanításaik főbb elemeit, és bemutatja terjedésüket;
* bemutatja a keresztény vallás civilizációformáló hatását és a középkori egyházat;
* képes felidézni a középkor gazdasági és kulturális jellemzőit, világképét, meghatározó birodalmait és bemutatni a rendi társadalmat;
* ismeri a magyar nép őstörténetére és a honfoglalásra vonatkozó tudományos elképzeléseket és tényeket; tisztában van legfőbb vitatott kérdéseivel, a különböző tudományterületek kutatásainak főbb eredményeivel;
* értékeli az államalapítás, valamint a kereszténység felvételének jelentőségét;
* felidézi a középkori magyar állam történetének fordulópontjait az Árpád-kor végéig.

**A 7–8. évfolyamon a történelem tantárgy alapóraszáma: 144 óra.**

**Két mélységelvű téma: 8-10 óra**

**A témakörök áttekintő táblázata:**

|  |  |
| --- | --- |
| **Témakör** | **Javasolt óraszám** |
| **7. ÉVFOLYAM** | |
| A modern kor születése | 10 |
| Az első világháború | 10 |
| Két világháború között | 12 |
| A második világháború és következményei | 13 |
| A kommunista diktatúra Magyarországon | 13 |
| Magyarország és a magyarok az ezredfordulón | 11 |
| Lábnyomaink a nagyvilágban | 3 |
| **Összesen:** | **72** |
| **8. ÉVFOLYAM** | |
| Civilizáció és államszervezet az ókorban | 16 |
| Vallások az ókorban | 8 |
| Hódító birodalmak | 8 |
| A középkori Európa | 14 |
| A magyar nép eredete és az Árpád-kor | 16 |
| Két mélységelvű téma | 10 |
| **Összesen:** | 72 |

Megjegyzés: A szaggatott vonal az évfolyamok közötti határokat jelzi.

**Témakör: A modern kor születése**

**Javasolt óraszám:** **7** **óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A nemzeti eszme és a birodalmak kora* | * A nemzeti eszme és a nemzetállamok Európája. * A világ nagyhatalmai és ellentéteik a 20. század kezdetén. * Gyarmatbirodalmak a világ térképén. | *Fogalmak*: nacionalizmus, liberalizmus, közös ügyek, dualizmus, Millennium, emancipáció, urbanizáció.  *Személyek*: Bismarck, Andrássy Gyula.  *Kronológia*: 1871 Németország egyesítése.  1867 a kiegyezés  1896 a Millennium.  *Topográfia*: Németország, Olaszország, Brit Birodalom, Amerikai Egyesült Államok, India, Japán, Budapest. | * A 20. század eleji nagyhatalmak azonosítása, és a korabeli világra gyakorolt hatásuk feltárása térképek és egyszerű ábrák segítségével. * A nacionalizmus legjellemzőbb gondolatait megjelenítő néhány egyszerű és rövid forrás értelmezése és azonosítása. * A dualizmus kori Budapest lakóinak és életmódjának bemutatása. * A 20. század eleji és korunk életmódja közötti különbségek azonosítása. * A korszak ipari és technikai fejlődésének bemutatása. * A korszak ipari fejlődésének nyomon követése diagramok, táblázatok segítségével * A millenniumi Budapest bemutatása |
| *A millenniumi Magyarország* | * Az Osztrák-Magyar Monarchia * Az ipar fejlődése - magyar feltalálók és találmányok * Budapest * A soknemzetiségű ország * A millenniumi ünnepségek |

**Javasolt tevékenységek**

* Németország területi egyesítés előtt és utáni térképének összehasonlítása, értékelése.
* Magyarázatok keresése és azok megvitatása egyes államok létrejöttének és megerősödésének okaira (pl. Amerikai Egyesült Államok).
* Ismerkedés nemzeti jelképekkel (zászlók, himnuszok).
* Képes beszámoló (prezentáció) készítése a korszak valamely jeles magyar tudósáról, feltalálójáról.
* Képgyűjtemény (tabló) összeállítása a millenniumi Budapestről internetes források alapján.

**Témakör: Az első világháború**

**Javasolt óraszám:** **10** **óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztő feladatok** |
| *Az első világháború, Magyarország a háborúban* | * A halálos lövés: a világháború kirobbanása. * A hadviselő felek: az antant és a központi hatalmak. * Az állóháború. * Magyarok a világháborúban. | *Fogalmak*: antant, központi hatalmak, front, állóháború, hátország, bolsevik, tanácsköztársaság, vörösterror, fehér különítményes megtorlások,  *Személyek*: Tisza István, Lenin, Károlyi Mihály, Horthy Miklós.  *Kronológia*: 1914–1918 az első világháború, 1920. június 4. a trianoni békediktátum.  *Topográfia*: Szarajevó, Szerbia, Doberdó, Kárpátalja, Felvidék, Délvidék, Burgenland, Erdély, Csehszlovákia, Jugoszlávia, Románia, Ausztria. | * A fontosabb hadviselő országok csoportosítása a szövetségi rendszerek szerint. * Az első világháborús hadviselés összehasonlítása a korábbi háborúkéval. * A háborús körülményeket bemutató különböző típusú források gyűjtése, feldolgozása. * A történelmi Magyarország szétesésének bemutatása térképen az elcsatolt területek történelmi megnevezésével. * Vélemény megfogalmazása a történelmi Magyarország felbomlásának okairól. * A trianoni békediktátum területi és demográfiai következményeinek értékelése. |
| *Magyarország 1918–1919-ben* | * A forradalmi kísérlet és Magyarország megszállása * A tanácsköztársaság * Az ellenforradalom. |
| *A trianoni békediktátum* | * A Párizs környéki békék alapelvei, a vesztesek büntetése. * A trianoni békediktátum létrejötte * Magyarország területi, népességi és gazdasági veszteségei. |

**Javasolt tevékenységek**

* Vita a háború okairól.
* Grafikonok, táblázatok elemzése a háború legfontosabb adatairól (pl. résztvevők száma, veszteségek, háborús kiadások, fegyverek száma stb.).
* Első világháborús emlékhelyek és emlékművek, sírhelyek feltérképezése és felkeresése a lakóhelyen és környékén.
* Első világháborús kiállítás megtekintése.
* Első világháborús katonadalok gyűjtése és eléneklése.
* Trianon a gyermek szemével – kortárs visszaemlékezések felkutatása és megbeszélése.

**Témakör: Két világháború között**

**Javasolt óraszám:** **12 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Nyugati demokráciák* | * Az USA alkotmányos berendezkedése * Parlamentáris demokrácia Nagy-Britannia példáján * A piacgazdaság működése | *Fogalmak*: hatalmi ágak, alkotmány, elnök, általános választójog, piacgazdaság, világválság, revízió, numerus clausus, pengő.  személyi kultusz, GULAG, nemzetiszocializmus, antiszemitizmus,  *Személyek*: Roosevelt, Bethlen István, Klebelsberg Kuno, Szent-Györgyi Albert,  Sztálin, Hitler.  *Kronológia*: 1920–1944 a Horthy-korszak,  1933 a náci hatalomátvétel.  *Topográfia*: Szovjetunió, Szibéria (munkatáborok). | * A brit parlamentáris és az amerikai elnöki rendszer összehasonlítása. * A piacgazdaság működésének a bemutatása * A Horthy-korszak gazdasági és kulturális, eredményeinek és problémáinak felidézése. * Az antiszemitizmus megnyilvánulásainak azonosítása források alapján. * A korszak egy kiemelkedő magyar személyiségének bemutatása. * A kommunista Szovjetunió és a nemzetiszocialista Németország jellemzőinek azonosítása képi és szöveges forrásokban. * A totális diktatúrák összehasonlítása (pl. jelképek, ideológiák, hatalmi eszközök). * Érvelés a 20. század kirekesztő ideológiáival szemben. |
| *A Horthy-rendszer* | * Horthy, a kormányzó. * Antikommunizmus és revíziós törekvések. * Gazdasági eredmények. * Az oktatás, a kultúra és a tudomány néhány kiemelkedő képviselője. |
| *A kommunista Szovjetunió* | * A kommunista ideológia * Lenin és Sztálin diktatúrája. * Tervgazdaság * A terror és a munkatáborok. |
| *A nemzetiszocialista Németország* | * A nemzetiszocializmus: fajelmélet és antiszemitizmus. * A náci hatalomátvétel, Hitler diktatúrájaés a terror. |

**Javasolt tevékenységek**

* Képes beszámoló (prezentáció) készítése a korszak jeles személyiségeinek egyikéről.
* Plakátok, korabeli történetek, versek, dalok gyűjtése a revíziós törekvésekről.
* Fotók, illusztrációk gyűjtése az ipar (közlekedés) modernizációjáról.
* Képek gyűjtése az oktatás, a tudomány, a sportélet új intézményeiről.
* GULÁG táborok és a náci koncentrációs táborok helyszíneinek térképen való azonosítása.
* Film vagy filmrészletek megtekintése a nemzetiszocialista és/vagy a kommunista diktatúráról.

**Témakör: A második világháború és következményei**

**Javasolt óraszám:** **13 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Háború földön, tengeren és levegőben.* | * A hadviselő felek: a tengelyhatalmak és a szövetségesek. * Sztálin-Hitler paktum, kezdeti német sikerek. * A háború európai frontjai és a csendes-óceáni hadszíntér. * Fordulatok a háborúban: Sztálingrád, Normandia, Berlin. | *Fogalmak*: tengelyhatalmak, szövetségesek, bécsi döntések, nyilasok, totális háború, holokauszt, gettó, deportálás, koncentrációs tábor, zsidótörvények.  hidegháború, vasfüggöny szuperhatalom, Észak-atlanti Szerződés Szervezete (NATO), Varsói Szerződés, berlini fal, jóléti állam.  *Személyek*: Churchill, Teleki Pál, Szálasi Ferenc, Hruscsov, Kennedy  *Kronológia*: 1939–1945 a második világháború, 1941. június a Szovjetunió megtámadása, 1944. március 19. Magyarország német megszállása, 1945. április a háború vége Magyarországon. 1947 a párizsi béke, a hidegháború kezdete,  *Topográfia*: Sztálingrád, Normandia, Hirosima, Don-kanyar, Auschwitz.  Németországi Szövetségi Köztársaság, Német Demokratikus Köztársaság, Kuba | * A nemzetiszocialista Németország és a kommunista Szovjetunió szerepének feltárása a háború kirobbantásában. * A második világháború fordulópontjainak felidézése. * A holokausztnak és a háború borzalmainak bemutatása különböző források alapján. * Magyarország területi változásait és világháborús részvételét, valamint a második világháború főbb eseményeit bemutató térképek értelmezése. * A magyar külpolitika háború előtti és alatti törekvéseinek és mozgásterének bemutatása. * Ítélet megfogalmazása a második világháborús népirtásokról és háborús bűnökről. * A magyar honvéd helytállásának felidézése források alapján. * Példák gyűjtése az ellenállás és embermentés formáira. * A második világháború után kialakult világrendet bemutató térkép áttekintése és értelmezése. * A nyugati demokrácia és a szovjet diktatúra összehasonlítása. * Információk szerzése, rendszerezése és értelmezése a két szuperhatalom fegyverkezési versenyéről diagramok, táblázatok, képek és térképek segítségével. |
| *Magyarország a világháború idején* | * A revíziós eredmények * A Szovjetunió elleni háború – a 2. magyar hadsereg a Donnál. * Német megszállás. * A kiugrási kísérlet és a nyilas hatalomátvétel. * A hadszíntérré vált Magyarország. |
| *A háború borzalmai,* *a holokauszt* | * A totális háború. * Az európai és magyarországi zsidótörvények. * A holokauszt Európában és Magyarországon * A bombázások és városi harcok – Budapest példáján. * Az atombomba |
| A háború következményei | * Európa felosztása * Nyugat és Kelet szembenállása, a kétpólusú világ * A hidegháború |

**Javasolt tevékenységek**

* Képek gyűjtése a német haderő és a szövetségesek magyarországi pusztításáról.
* Ismeretek szerzése és megvitatása a holokauszt történetét feldolgozó gyűjtemények, online adatbázisok segítségével (pl. látogatás a Holokauszt Emlékközpontban).
* A holokausztról szóló visszaemlékezések, irodalmi és filmfeldolgozások egy-egy részletének megbeszélése.
* Példák gyűjtése az ellenállás és embermentés formáira.
* Egy magyarországi embermentő (pl. Boldog Salkaházi Sára) tevékenységének megismerése és értékelése.
* Második világháborús emlékhelyek, emlékművek és sírhelyek feltérképezése és felkeresése a lakóhelyen és környékén.
* Kiselőadás tartása egy hidegháborús konfliktusról.

**Témakör: Kommunista diktatúra Magyarországon**

**Javasolt óraszám:** **13 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A Rákosi-diktatúra* | * Háborús pusztítás és szovjet megszállás. * Megtorlások, deportálások, kitelepítések Magyarországon és a határon túl * Magyarország szovjetizálása * Államosítás, kollektivizálás, tervgazdaság * Terror és személyi kultusz | *Fogalmak*: malenkij robot, államosítás, tervgazdaság, Államvédelmi Hatóság (ÁVH). Molotov-koktél, sortüzek, Magyar Szocialista Munkáspárt (MSZMP), úttörő, termelőszövetkezet, gulyáskommunizmus, rendszerváltoztatás, többpártrendszer  *Személyek*: Kovács Béla, Rákosi Mátyás, Mindszenty József, Nagy Imre, Kádár János, Gorbacsov, Reagan, Antall József, Göncz Árpád, Orbán Viktor  *Kronológia*: 1945 szovjet megszállás, választás Magyarországon, 1948–1956 a Rákosi-diktatúra. 1956. október 23. a forradalom kitörése, 1956. november 4. a szovjet támadás, 1956–1989 a Kádár-rendszer,  1989–1990 a rendszerváltoztatás, 1990 az első szabad választások, 1991 a Szovjetunió felbomlása,  *Topográfia*: Recsk, Hortobágy, Corvin köz, Mosonmagyaróvár. | * Magyarország szovjet megszállása következményeinek felidézése. * A tömeges deportálások, kitelepítések jellemzőinek azonosítása visszaemlékezések és egyéb források alapján. * A Rákosi-rendszer jellemzőinek, bűneinek azonosítása források, képek, filmrészletek alapján. * Beszámolók készítése az 1956-os forradalom és szabadságharc hőseiről. * Az 1956-os forradalom és szabadságharc utáni megtorlások kegyetlenségének bemutatása példákon keresztül. * Érvek gyűjtése a Kádár-rendszer diktatórikus jellegének alátámasztására. * A Kádár-rendszerről szóló különböző jellegű források elemzése, értelmezése. * A Kádár-rendszer és napjaink életkörülményeinek összehasonlítása. * A rendszerváltoztatás jelentőségének bemutatása. |
| *Az 1956-os forradalom és szabadságharc* | * Október 23., a forradalom kirobbanása. * A pesti srácok és szabadsághősök. * A forradalom lakóhelyünkön és környékén. * Szovjet tankokkal a népakarat ellen. * A forradalom jelképei. |
| *A kádári diktatúra* | * A kádári megtorlás. * A pártállam működése: az elnyomás változó formái. * A szocialista modernizáció – „a legvidámabb barakk”. * Gulyáskommunizmus és hiánygazdaság. |
| A rendszerváltoztatás | * A Szovjetunió és a szocialista rendszer országainak válsága. * A kétpólusú világ megszűnése. * A tárgyalásos rendszerváltoztatás. * Az első szabad választások |

**Javasolt tevékenységek:**

* Jelszavak, csasztuskák, viccek gyűjtése a Rákosi-diktatúra idejéből.
* Új iparvárosok azonosítása térképen.
* Egy játékfilm vagy filmrészlet megtekintése a korszakból vagy a korszakról.
* Információgyűjtés a „pesti srácokról”.
* Térképvázlat készítése az 1956-os események budapesti helyszíneiről.
* Interjú készítése egy 1956-os visszaemlékezővel.
* 1956-os emlékhelyek és emlékművek, sírok feltérképezése a lakóhelyen és környékén.
* Tablókészítés az úttörő mozgalom jellemzőiről a világnézeti nevelésben betöltött szerepéről.
* Családi emlékek bemutatása, visszaemlékezések gyűjtése, interjú készítése tanári útmutatás alapján a Kádár-rendszerről és a rendszerváltoztatás időszakából.
* Retró-kiállítás rendezése.

**Témakör: Magyarország és a magyarok az ezredfordulón**

**Javasolt óraszám:** **10 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Magyarország a rendszerváltoztatás után* | * A demokrácia kiépítése – a többpártrendszer működése * A piacgazdaság kiépítése -gazdasági válság és felzárkózás * Külpolitikai irányváltás: nyugati integráció és visegrádi együttműködés. | *Fogalmak*: privatizáció, jogállam, integráció, Európai Unió, visegrádi együttműködés, kitelepítés, asszimiláció.  *Személyek*: Esterházy János, Márton Áron.  *Kronológia*:  1999 Magyarország belép a NATO-ba  2004 Magyarország belép az Európai Unióba.  2012 Magyarország Alaptörvénye.  1944–1945 magyarellenes atrocitások.  *Topográfia*: Szlovákia, Ukrajna. Brüsszel, Lengyelország, Csehország, | * A magyar történelem legfontosabb politikai eseményeinek időrendbe állítása a rendszerváltoztatástól napjainkig. * A magyar gazdaság fejlődésének bemutatása adatsorok, grafikonok alapján * Az Európai Unió céljainak felidézése * Az európai integráció eredményeinek és problémáinak áttekintése. * Áttekintő ábra értelmezése a magyarországi államszervezetről és a választási rendszerről. * A határon túli magyarság története főbb fordulópontjainak áttekintése 1920-tól napjainkig. * Példák gyűjtése a határon túli magyarság életéből a hűségre és helytállásra. * A határon túli magyar kisebbségi lét nehézségeinek bemutatása. * A Kárpát-medence 1910-es és 1990 utáni etnikai térképének összehasonlítása a magyarság és a nemzetiségek elhelyezkedése szempontjából. |
| *A modern magyar állam* | * Az Alaptörvény * A köztársasági elnök * Az Országgyűlés, a kormány és az igazságszolgáltatás. * Az országgyűlési és önkormányzati választási rendszer. * Magyarország és az Európai Unió |
| *Együttélés a Kárpát-medencében* | * Határon túli magyarlakta területek. * Fordulópontok a határon túli magyarok történetében * Fordulópontok a magyarországi nemzetiségek történetében * A hazai cigány/roma népesség története. |

**Javasolt tevékenységek:**

* A Parlament meglátogatása
* Kiselőadás készítése Antall Józsefről
* Információk gyűjtése a visegrádi együttműködés előzményeiről és jelenlegi tartalmáról.
* Kiselőadás készítése egy példamutató életút (pl. Esterházy János, Márton Áron) fordulópontjairól.
* Beszámoló készítése az erdélyi falurombolási tervről.
* Határon túli területek meglátogatása tanulmányi kirándulás kereteiben (pl. Határtalanul program).
* Tabló vagy prezentáció készítése a hazai cigányság korabeli életmódjáról.

**Témakör: Lábnyomaink a nagyvilágban**

**Javasolt óraszám:** **3 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Lábnyomaink a nagyvilágban* | * Világjáró magyarok (utazók, felfedezők). * Tudósok és feltalálók (pl. informatika, autóipar, űrkutatás). * Világraszóló sportsikerek – magyarok az olimpiákon. * Magyar művészek a világban. | *Javasolt személyek (altémánként 1-2)*: Julianus barát, Kőrösi Csoma Sándor, Magyar László; Bolyai János, Neumann János, Csonka János*,* Galamb József, Kármán Tódor, Teller Ede; Papp László, Puskás Ferenc, Egerszegi Krisztina,  Balczó András; Liszt Ferenc, Munkácsy Mihály, Kodály Zoltán, Bartók Béla, Korda Sándor. | * Valamely területen kiemelkedő eredményt elérő magyarok tevékenységénekfelidézése, bemutatása. |

**Javasolt tevékenységek:**

* Világjáró magyar utazókról szóló beszámolók készítése.
* Kiselőadások, bemutatók készítése magyar tudósokról, feltalálókról, találmányokról, olimpikonokról, művészekről.
* Referátum készítése egy magyar Nobel-díjas tudósról (pl. Szent-Györgyi Albert, Gábor Dénes stb.).
* Prezentáció készítése egy sikeres magyar sportolóról.

**Témakör: Civilizáció és államszervezet az ókorban**

**Javasolt óraszám:** **15 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A Közel-Kelet civilizációi* | * Az állam működése az Óbabiloni Birodalom példáján. * Tudomány. * A pénz megjelenése. | *Fogalmak:* öntözéses földművelés, fáraó, piramis, hieroglifa, ékírás, múmia, Akropolisz, filozófia, jósda, olümpiai játékok, városállam/polisz, arisztokrácia, démosz, demokrácia, népgyűlés, sztratégosz, cserépszavazás, rabszolga, patrícius, plebejus, consul, senatus, dictator, néptribunus, császár, amfiteátrum, gladiátor, provincia, légió, limes, polgárjog.  *Személyek:* Hammurapi, Kleiszthenész, Periklész, Platón, Arisztotelész, Hérodotosz, Nagy Sándor, Julius Caesar, Augustus.  *Kronológia:* Kr. e. 3000 körül – Kr. u. 476 az ókor, Kr. e. 776 az első feljegyzett olümpiai játékok, Kr. e. 753 Róma alapítása a hagyomány szerint, Kr. e. 510 a köztársaság kezdete Rómában, Kr. e. 508 Kleiszthenész reformjai, Kr. e. 5. sz. közepe az athéni demokrácia fénykora,Kr. e. 44. Caesar halála, Kr. u. 395 a Római Birodalom kettéosztása.  *Topográfia:* Mezopotámia, Babilon, Egyiptom, Nílus, Olümpia, Athén, Alexandria, Itália, Róma, Római Birodalom, Pannónia, Aquincum, Savaria, Jeruzsálem. | * Az állam szerepének bemutatása Hammurapi törvényeinek elemzésén keresztül. * Az ókori civilizációk jelentőségének és kulturális hatásainak felismerése. * Az ókori civilizációk azonosítása térképen. * Az ókori civilizációk kulturális jellemzőinek bemutatása. * A különböző civilizációk közötti különbségek azonosítása. * Pannónia jelentősebb városainak azonosítása. * A római jog alapelveinek felidézése és azonosítása források alapján. * Az athéni demokrácia és a római köztársaság működésének bemutatása. * A Periklész-kori athéni demokrácia ellentmondásainak feltárása. * A demokrácia és a diktatúra összehasonlítása. * A demokrácia melletti érvek megfogalmazása. * Az athéni demokrácia összehasonlítása a modern demokráciával. * Caesar diktatúrája előzményeinek és okainak feltárása. |
| *A görög civilizáció* | * A görög anyagi kultúra öröksége. * A filozófia és a történetírás. * A görög embereszmény. * A hellenisztikus kultúra elterjedése. |
| *Az athéni demokrácia* | * Arisztokratikus köztársaság és demokrácia. * Kleiszthenész és Periklész. * Az athéni államszervezet és működése. |
| *A római civilizáció* | * Római városépítészet, amfiteátrumok, fürdők, vízvezetékek és utak. * A római jog néhány máig élő alapelve. * A birodalom kiterjedése és a provinciák (Pannónia). * A latin nyelv és írás elterjedése. |
| *A római köztársaság* | * A vérségi, a vagyoni és a területi elv. * A római köztársaság államszervezete és működése. * Köztársaságból egyeduralom: Caesar és Augustus. |

**Javasolt tevékenységek:**

* Képek gyűjtése a különböző civilizációk kultúrájának bemutatásához.
* Az ókori görög tudomány kulcsfogalmait bemutató idézetek, képi források gyűjtése.
* Információk gyűjtése egy pannóniai kulturális emlékről, régészeti feltárásról, épületről vagy építményről.
* Ábra készítése az athéni demokrácia és a római köztársaság működési rendjéről.
* Ókori témájú filmek / filmrészletek elemzése, értelmezése.
* Római kori emlékek felkeresése.

**Témakör: Vallások az ókorban**

**Javasolt óraszám:** **7 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Politeista vallások* | * Politeizmus az ókori Keleten. * Görög és római istenek. * A hinduizmus. | *Fogalmak:* politeizmus, monoteizmus, hinduizmus, zsidó vallás, Ószövetség/Héber Biblia, Tízparancsolat, próféta, jeruzsálemi templom, diaszpóra, Messiás, keresztény vallás, keresztség és úrvacsora, apostol, misszió, Biblia, Újszövetség, evangélium, püspök, zsinat.  *Személyek:* Kheopsz, Zeusz, Pallasz Athéné, Ábrahám, Mózes, Jézus, Szent Péter és Szent Pál apostolok, Constantinus  *Kronológia:* a keresztény időszámítás kezdete (Kr. e. és Kr. u.), az ókori Izrael – Kr. u. 70 Jeruzsálemi templom lerombolása,  313 a milánói rendelet, 325 a niceai zsinat.  *Topográfia:* Jeruzsálem, Kánaán, Júdea, Izrael, Palesztina, Betlehem. | * A különböző vallások közös elemeinek feltárása * A zsidó és a keresztény vallás jellemzőinek összehasonlítása. * A vallások mindennapi életre gyakorolt hatásainak azonosítása. * A zsidó-keresztény hagyományok európai kultúrára gyakorolt hatásának bemutatása. * Bibliai történetek, személyek felidézése. * A kereszténység terjedésének végig követése térképen. * Az Ószövetség történelmi szereplőinek, helyszíneinek azonosítása bibliai idézetek alapján. * Jézus életével és a kereszténység terjedésével kapcsolatos filmek/ filmrészletek, regények elemzése, értelmezése. * Képzőművészeti, irodalmi és zenei alkotások gyűjtése és elemzése bibliai témákról. |
| *A zsidó vallás* | * A zsidó nép * A zsidó monoteizmus. * Messiás-hit a római fennhatóság korában. |
| *A kereszténység kezdete* | * Jézus tanításai. * A páli fordulat. * Keresztényüldözések, a kereszténység elterjedése a Római Birodalomban. * A Szentháromság-tan. |

**Javasolt tevékenységek:**

* Képek, ábrázolások gyűjtése a különböző tanult vallások isteneiről, jellegzetes építményeiről.
* Képzőművészeti, irodalmi és zenei alkotások gyűjtése és elemzése antik mitológiai témákról.
* Áttekintő táblázat / tabló készítése a görög-római hitvilágról.
* Az Ószövetség történelmi szereplőinek, helyszíneinek azonosítása bibliai idézetek alapján.
* Jézus életével és a kereszténység terjedésével kapcsolatos filmek/ filmrészletek, regények elemzése, értelmezése.
* Képzőművészeti, irodalmi és zenei alkotások gyűjtése és elemzése bibliai témákról.

**Témakör: Hódító birodalmak**

**Javasolt óraszám:** **6 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Egy eurázsiai birodalom: a hunok* | * A nomád életmód, harcmodor és államszervezés. * A népvándorlás. * A Hun Birodalom. * Az ókor vége Nyugaton: a Római Birodalom összeomlása. * Róma örökösei Európa térképén. | *Fogalmak:* népvándorlás, hunok, ortodox, iszlám, Korán, kalifa.  *Személyek:* Attila, Justinianus, Mohamed, Nagy Károly, I. Ottó.  *Kronológia:* 476 a Nyugatrómai Birodalom bukása, 622 Mohamed Medinába költözése, 732 a poitiers-i csata.  *Topográfia:* Hun Birodalom, Konstantinápoly, Bizánci Birodalom, Mekka, Poitiers, Frank Birodalom, Német-római Császárság. | * A népvándorlás irányainak és résztvevőinek nyomon követése térkép segítségével a Kr. u. 4–8. sz. időszakában. * A sztyeppei állam működésének, sajátosságainak bemutatása. * A kora középkori Európa államalakulatainak azonosítása térképen. * Az iszlám vallás és az arab terjeszkedés közötti összefüggések feltárása. |
| *Az Arab Birodalom és az iszlám* | * Mohamed tanításai és a Korán. * Az iszlám kultúra jellegzetességei. * Az Arab Birodalom és az arab hódítás. * Az arab hódítás feltartóztatása Európában: Poitiers, Bizánc. |

**Javasolt tevékenységek:**

* A Római Birodalom bukása külső és belső okainak összegyűjtése.
* A monoteista vallások (zsidó, keresztény, iszlám) összehasonlítása különböző szempontok alapján.
* Kiselőadás, prezentáció készítése jellegzetes iszlám vallási épületekről, szokásokról.

**Témakör: A középkor**

**Javasolt óraszám:** **14 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A parasztság világa* | * A hierarchikus világkép. * Az uradalom. * A jobbágyok kötelességei és jogai. * Az önellátástól az árutermelésig. * Éhínségek, járványok, felkelések. | *Fogalmak:* uradalom, földesúr, majorság, jobbágy, robot, kiváltság, rend, lovag, nemes, feudalizmus, hűbériség, király, rendi monarchia, keresztes hadjáratok, pápa, érsek, cölibátus, szerzetes, bencés rend, ferences rend, eretnek, inkvizíció, kolostor, katolikus, szent, kódex, polgár, céh, román stílus, gótikus stílus, reneszánsz.  *Személyek:* Szent Benedek, VII. Gergely, Assisi Szent Ferenc, Aquinói Szent Tamás, Leonardo da Vinci, Gutenberg, Dózsa György.  *Kronológia:* 476–1492 a középkor, 1054 az egyházszakadás, 1347 a nagy pestisjárvány.  *Topográfia:* Egyházi Állam, Anglia, Franciaország, levantei kereskedelmi hálózat, Velence, Firenze, Hanza kereskedelmi hálózat, Szentföld. | * A középkor társadalmi, gazdasági, vallási és kulturális jellemzőinek bemutatása. * A társadalmi csoportok közötti jogi különbségek azonosítása. * Érvekkel alátámasztott vélemény megfogalmazása a középkor világáról. * A középkor társadalmi berendezkedése és a rendi szemlélet értelmezése. * A jobbágyság jogainak és kötelességeinek rendszerezése. * Az egyház szerepének áttekintése a középkori Európában. * A középkori kolostori élet bemutatása képi vagy szöveges források segítségével. * A nyugati és keleti kereszténység összehasonlítása. * A lovagi életmód jellemzőinek azonosítása. * A városok életének bemutatása képek, ábrák és szöveges források alapján, kitérve a zsidóság városiasodásban játszott szerepére, valamint az antijudaista törekvésekre. * A céhek működésének jellemzése források alapján. |
| *A nemesi rend* | * A nemesség és a nemesi kiváltságok * Az uralkodói hatalom és korlátai (hűbériség, rendiség). * A lovagi eszmény. * A keresztes hadjáratok eszméje. |
| *Az egyházi rend* | * Az egyházi hierarchia, az egyházi intézményrendszer. * Az egyházszakadás és a 11. századi reform. * A szerzetesség. * Az eretnekség. |
| *A polgárok világa* | * A középkori város és lakói. * A város kiváltságai (magyar példák alapján). * A céhek. * A helyi és távolsági kereskedelem. |
| *A középkor kultúrája* | * Az egyház kulturális szerepe * Oktatás, a középkori egyetemek. * Román és gótikus építészet – európai és magyar példák. * Lovagi kultúra. * A reneszánsz és a reneszánsz építészet emlékei (európai és magyar példák). |

**Javasolt tevékenységek:**

* Képek gyűjtése és rendszerezése román, gótikus és reneszánsz stílusú épületekről.
* Képek gyűjtése az ortodox egyház jellegzetes épületeiről, szokásairól.
* Áttekintő ábra készítése az egyházi hierarchiáról.
* Prezentáció, bemutató készítése valamely szerzetes, illetve lovagrendről.
* A város jellegzetes helyszíneinek, intézményeinek azonosítása egy fiktív középkori várost bemutató ábrán.
* Kampányplakát készítése egy középkori témáról (pl. a keresztes háborúkban való részvétel hirdetése).

**Témakör: A magyar nép eredete és az Árpád-kor**

**Javasolt óraszám:** **16 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Magyar őstörténet és honfoglalás* | * Az eredet kérdései, a nyelvészet, a régészet, a néprajz és a genetika eredményei. * A magyar törzsszövetség az Etelközben. * A honfoglalás okai és menete. * A kalandozások – a lovas-íjász harcmodor. | *Fogalmak:* finnugor, törzs, fejedelem, kabarok, vérszerződés, honfoglalás, kettős honfoglalás elmélete, avarok, rovásírás, kalandozások, székelyek, vármegye, egyházmegye, érsekség, tized, nádor, ispán, kancellária, kettős kereszt, szászok, kunok, tatárok/mongolok  *Személyek*: Álmos, Árpád, az Árpád-ház, Géza, I. (Szent) István, Koppány, Szent Gellért, Szent Imre, I. (Szent) László, Könyves Kálmán, III. Béla, II. András, IV. Béla, Szent Margit.  *Kronológia:* 895 a honfoglalás, 907 a pozsonyi csata, 997/1000–1038 I. (Szent) István uralkodása, 1222 az Aranybulla, 1241–1242 a tatárjárás.  *Topográfia:* Etelköz, Vereckei-hágó, Kárpát-medence, Pannonhalma, Esztergom, Székesfehérvár, Buda, Muhi, Erdély, Horvátország. | * A magyarság eredetére vonatkozó elméletek közötti különbségek megállapítása. * A mondák, a történeti hagyomány és a történettudomány eredményeinek megkülönböztetése. * A kalandozó hadjáratok céljainak azonosítása. * Géza fejedelem, I. (Szent) István és IV. Béla uralkodásának jellemzése és értékelése. * A kereszténység felvétele és az államalapítás jelentőségének a felismerése. * A magyar igazságszolgáltatás gyakorlatának bemutatása Szent László és Könyves Kálmán törvényeinek elemzésével. * Az Árpád-kori magyar külpolitika lehetőségeinek és törekvéseinek értékelése. * A korai magyar történelmet és az Árpád-kort megjelenítő legfontosabb kulturális alkotások azonosítás. |
| *Az államalapítás* | * Géza és I. (Szent) István államszervező tevékenysége. * A földbirtokrendszer és a vármegyeszervezet. * Az egyházszervezés. |
| *A magyar állam megszilárdulása László és Kálmán idején* | * Szent László, az országépítő. * Könyves Kálmán törvénykezési reformjai. |
| *A magyar állam és társadalom a 12-13. században* | * A kül- és belpolitika új irányai: III. Béla uralkodása. * II. András kora: az átalakuló társadalom. * Újjáépítés a tatárjárás után: IV. Béla. * Az Árpádok európai kapcsolatai. |

**Javasolt tevékenységek:**

* Beszámoló készítése a magyar kalandozó hadjáratok irányairól, sikereiről és kudarcairól, valamint a magyarok harcmodoráról.
* A kalandozó hadjáratok jellegének megvitatása.
* Áttekintő ábra készítése a Szent István-i állam- és egyházszervezetről.
* Információgyűjtés Szent László kultuszáról a krónikák és néphagyományok tükrében.
* Tabló összeállítása az Árpád-kor legfontosabb kulturális emlékeiből.
* Folyamatábra készítése II. András politikai döntéseinek okairól és következményeiről.
* A 13. századi társadalmi rétegek azonosítása az Aranybulla szövegében.
* Az Árpádok európai dinasztikus kapcsolatainak ábrázolása térképen.

**9–10. évfolyam**

A hatosztályos középiskola második két évfolyamának témakörei a magyar középkortól az első világháború végéig ölelik fel a magyar és egyetemes történelem fontosabb folyamatait, jelenségeit, eseményeit, kiemelkedő személyiségeinek életútját, illetve az ehhez kapcsolódó tanulási eredményeket és fejlesztési feladatokat. A magyar és európai identitásunk alapját képező civilizációkhoz, korszakokhoz, történelmi eseményekhez tartozó témakörök az általános iskola után ismét előkerülnek, ám új megközelítéssel és bővülő tartalommal.

Az egyetemes és a magyar történeti témák általában külön témakörökbe szerveződnek, mivel előbbiek jobbára tematikus, utóbbiak pedig tematikus és eseménytörténeti jellegűek. A magyar történelem eseményei és folyamatai az egyetemes történelem által felrajzolt háttér előtt, nemzetközi összefüggésekbe ágyazva jelennek meg.

A strukturáltabb szempontok és bővebb ismeretek mellett az egyes témák feldolgozási módja is változik. A szemléletes megjelenítés és a történetek tanítása mellett egyre nagyobb szerepet kapnak az önállóan végzett információszerző és –feldolgozó tevékenységek, a forrásokkal végzett különböző műveletek és a problémaközpontú tárgyalási mód.

**Fejlesztési területekhez kapcsolódó tanulási eredmények (Általános követelmények)**

**Történelmi ismeretek**

A nevelési-oktatási szakasz végére a tanuló:

* felidézi a középkori magyar állam történetének fordulópontjait, meghatározó uralkodóink tetteit;
* ismeri a magyarság törökellenes küzdelmeit, azok fordulópontjait és hőseit; felismeri, hogy a magyar és az európai történelem alakulását meghatározóan befolyásolta a török megszállás;
* be tudja mutatni a kora újkor fő gazdasági és társadalmi folyamatait, ismeri a felvilágosodás eszméit, illetve azok kulturális és politikai hatását, valamint véleményt formál a francia forradalom európai hatásáról;
* összefüggéseiben és folyamatában fel tudja idézni, miként hatott a magyar történelemre a Habsburg Birodalomhoz való tartozás, bemutatja az együttműködés és konfrontáció megnyilvánulásait, a függetlenségi törekvéseket és értékeli a Rákóczi-szabadságharc jelentőségét;
* ismeri és értékeli a magyar nemzetnek a polgári átalakulás és nemzeti függetlenség elérésére tett erőfeszítéseit a reformkor és az 1848–1849-es forradalom és szabadságharc időszakában; a kor kiemelkedő magyar politikusait és azok nézeteit;
* fel tudja idézni az ipari forradalom szakaszait, illetve azok gazdasági, társadalmi, kulturális és politikai hatásait; képes bemutatni a modern polgári társadalom és állam jellemzőit és a 19. század főbb politikai eszméit, valamint felismeri a hasonlóságot és különbséget azok mai formái között.
* ismeri és értékeli a magyar nemzetnek a polgári átalakulás és nemzeti függetlenség elérésére tett erőfeszítéseit az 1848–1849-es forradalmat és szabadságharcot követő időszakban; a kor kiemelkedő magyar politikusait és azok nézeteit, véleményt tud formálni a kiegyezésről;
* fel tudja idézni az első világháború előzményeit, a háború jellemzőit és fontosabb fordulópontjait, értékeli a háborúkat lezáró békék tartalmát, és felismeri a háborúnak a 20. század egészére gyakorolt hatását;
* bemutatja az első világháború magyar vonatkozásait, a háborús vereség következményeit; példákat tud hozni a háborús helytállásra;

**A 9–10. évfolyamon a történelem tantárgy alapóraszáma: 144 óra.**

**Négy mélységelvű téma javasolt óraszáma: 15–20 óra**

**A témakörök áttekintő táblázata:**

|  |  |
| --- | --- |
| **Témakör** | **Javasolt óraszám** |
| **9. ÉVFOLYAM** | |
| A középkori Magyar Királyság fénykora | 13 |
| A kora újkor | 13 |
| A török hódoltság kora Magyarországon | 11 |
| A felvilágosodás kora | 10 |
| Magyarország a 18. században | 12 |
| Új eszmék és az iparosodás kora | 8 |
| Mélységelvű téma | 5 |
| **Összesen:** | **72** |
| **10. ÉVFOLYAM** | |
| A reformkor | 10 |
| A forradalom és szabadságharc | 8 |
| A nemzetállamok születése és a szocialista eszmék megjelenése | 6 |
| A dualizmus kori Magyarország | 15 |
| Modern birodalmak, ősi kultúrák | 8 |
| A nagy háború | 14 |
| Évente két mélységelvű téma | 11 |
| **Összesen:** | 72 |

**Témakör: A középkori Magyar Királyság fénykora**

**Javasolt óraszám:** **13 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Az Anjouk* | * A királyi hatalom megszilárdítása I. Károly idején. * A visegrádi királytalálkozó. * Az 1351-es törvények. * Nagy Lajos hadjáratai. | *Fogalmak:* aranyforint, regálé, kapuadó, kilenced, bandérium, perszonálunió, sarkalatos nemesi jogok, fő- és köznemes, szabad királyi város, bányaváros, mezőváros, kormányzó, szekérvár, végvár, szultán, szpáhi, janicsár, rendkívüli hadiadó, füstpénz, fekete sereg, zsoldos, Corvina, Szent Korona, Szent Korona-tan, Képes krónika.  *Személyek:* I. (Anjou) Károly, I. (Nagy) Lajos, Luxemburgi Zsigmond, Hunyadi János, I. (Hunyadi) Mátyás.  *Kronológia:* 1301 az Árpád-ház kihalása,1308. I. Károly uralkodásának kezdete, 1335 a visegrádi királytalálkozó, 1351 I.(Nagy) Lajos törvényei, 1396 a nikápolyi csata, 1443–1444-es hosszú hadjárat, 1444 a várnai csata, 1453 Konstantinápoly eleste, 1456 a nándorfehérvári diadal, 1458–90 Mátyás uralkodása.  *Topográfia:* Visegrád, Lengyelország, Csehország, osztrák tartományok, Nikápoly, Várna, Nándorfehérvár, Kolozsvár, Kenyérmező, Oszmán Birodalom. | * A 14–15. századi magyar uralkodók politikai pályájának felidézése. * Érvekkel alátámasztott vélemény megfogalmazása az egyes történelmi személyek cselekedeteiről, döntéseiről. * A késő középkori magyar állam és az Oszmán Birodalom főbb összecsapásainak felidézése. * Annak értékelése, hogy az Oszmán Birodalom terjeszkedő politikája milyen hatást gyakorolt a magyar történelemre. * Mátyás hatalom-gyakorlásának jellemzése. * A reneszánsz kultúra bemutatása Mátyás udvarában. * A 14–15. századi magyar történelmet megjelenítő kulturális alkotások azonosítása. |
| *A török fenyegetés árnyékában* | * Az Oszmán Birodalom. * Török hódítás a Balkánon. * Luxemburgi Zsigmond, a közép-európai uralkodó és a török veszély. * Hunyadi János, a politikus és hadvezér. * Hunyadi János törökellenes harcai. |
| *Hunyadi Mátyás* | * Mátyás útja a trónig. * A központosított királyi hatalom. * Jövedelmek és kiadások. * Birodalomépítő tervek. * Aktív védelem a török ellen. |
| *A magyar középkor kulturális hagyatéka* | * Honfoglalás kori leletek. * A Szent Korona. * Várak, királyi udvar, kolostorok, templomok. * Magyar geszták, krónikák és szentek legendái. |

**Javasolt tevékenységek:**

* Nándorfehérvár ostromának rekonstruálása különböző írásos és vizuális források alapján.
* A korszak kiemelkedő személyiségeinek jellemzése, feltevések megfogalmazása a cselekedeteik mozgatórugóiról. (Pl. Hunyadi Mátyás külpolitikája.)
* Hunyadi János és Mátyás híres ütközeteinek felidézése, bemutatása térképvázlatok és írott források segítségével.
* Kiselőadás készítése 14–15. századi magyar történelem kulturális hagyatékának kiemelkedő emlékeiről.
* A magyar középkor egy kiemelkedő helyszínének (pl. Pannonhalma, Diósgyőr, Székesfehérvár, Visegrád, stb.) meglátogatása és jellemzőinek bemutatása.
* Gyűjtőmunka készítése Mátyás és a budai zsidók kapcsolatáról.

**Témakör: A kora újkor**

**Javasolt óraszám:** **12 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A földrajzi felfedezések* | * A portugál és spanyol felfedezések. * A korai gyarmatosítás és következményei. * A világkereskedelem kialakulása. * Az abszolutizmus. | *Fogalmak:* gyarmat, világkereskedelem, abszolutizmus, infláció, manufaktúra, tőke, tőkés, bérmunkás, kapitalizmus, bank, tőzsde, részvény, örökös jobbágyság, reformáció, protestáns, evangélikus, református, anglikán, unitárius, vallási türelem, ellenreformáció, katolikus megújulás, jezsuiták, barokk.  *Személyek:* Kolumbusz Kristóf, Vasco da Gama, Ferdinánd Magellán, Luther Márton, Kálvin János, Károli Gáspár, Pázmány Péter, Apáczai Csere János, Habsburg-dinasztia, V. Károly, Loyolai (Szent) Ignác, XIV. Lajos.  *Kronológia:* 1492-től az újkor, 1492 Amerika felfedezése, 1517 a reformáció kezdete, 1545 a tridenti zsinat megnyitása, 1568 a tordai határozat,  1648 a vesztfáliai békék.  *Topográfia:* Spanyolország, India, London, Párizs/Versailles, Sárospatak. | * A felfedezők céljainak és útjainak bemutatása tematikus térképeken. * Információk gyűjtése a kialakuló világkereskedelem új útvonalairól, fontosabb termékeiről és szereplőiről. * Az új munkaszervezési formák bemutatása és összehasonlítása a céhes iparral. * Az európai régiók közötti gazdasági és társadalmi különbségek felismerése. * A reformáció okainak és következményeinek bemutatása. * A katolikus és a protestáns tanítások és egyházszervezet összehasonlítása. * A reformáció egyes irányzatai terjedésének nyomon követése térképen. * Vallás és politika összefonódásának felismerése. * Az erdélyi vallási türelem szerepének és jelentőségének felismerése. * A katolikus egyház megújulási törekvései és a barokk művészet jellemzői közötti párhuzam felismerése. |
| *A korai kapitalizmus* | * Az árforradalom. * A manufaktúrák. * Bankok és tőzsdék. * Az európai munkamegosztás és következményei |
| *Reformáció Európában és Magyarországon* | * A reformáció előzményei (humanizmus és az egyházi reform igénye). * Luther és Kálvin fellépése. * A protestáns egyházak megszerveződése és a protestantizmus elterjedése. * A reformáció eredményei Magyarországon |
| *„Hitviták tüzében”* | * Vallási konfliktusok Európában. * Etnikai sokszínűség és vallásbéke Erdélyben. * A magyar protestáns és katolikus iskolák. * A katolikus megújulás és a barokk Európában és Magyarországon. |

**Javasolt tevékenységek:**

* A felfedező utak irányainak követése és a korai gyarmatok elhelyezése térképen.
* Információk gyűjtése a korai gyarmatosítás módszereiről és következményeiről.
* Beszámoló készítése az európai és magyar reformáció kapcsolatáról (pl. peregrináció, kulturális hatások, irányzatok).
* Interjú készítése különböző felekezetek papjaival, lelkészeivel az egyházak szerepvállalásáról és hivatásukról.
* Kiselőadás készítése a reformáció korának valamely jelentős személyiségéről (pl. Szenci Molnár Albert, Pázmány Péter).

**Témakör: A török hódoltság kora Magyarország**

**Javasolt óraszám:** **11 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Az ország három részre szakadása* | * A mohácsi csata és közvetlen előzményei, a kettős királyválasztás. * Az ország három részre szakadása. * A hódoltság. | *Fogalmak:* rendi országgyűlés, hajdúszabadság.  *Személyek:* I. Szulejmán, II. Lajos, (Szapolyai) János, I. Ferdinánd, Dobó István, Zrínyi Miklós (a szigetvári hős), Báthory István, Bocskai István, Bethlen Gábor, Zrínyi Miklós (a költő és hadvezér), I. Lipót, Savoyai Jenő.  *Kronológia:* 1526 a mohácsi csata, 1541 Buda eleste, 1552 Eger védelme, 1566 Szigetvár eleste, 1664 a vasvári béke, 1686 Buda visszafoglalása, 1699 karlócai béke.  *Topográfia:* Mohács, Kőszeg, Eger, Szigetvár, Habsburg Birodalom, Erdélyi Fejedelemség, Hódoltság, Magyar Királyság (királyi Magyarország), Pozsony, Gyulafehérvár, Bécs. | * A török hadjáratoknak és az ország három részre szakadásának bemutatása térképeken. * A végvári élet felidézése különböző források (képek, irodalmi alkotások és filmek) alapján. * A három részre szakadt ország gazdasági lehetőségeinek és szerepének értelmezése adatok, grafikonok, diagramok alapján. * A török hódoltság hosszú távú hatásainak azonosítása. * A 16-17. századi magyar történelmet megjelenítő fontos kulturális alkotások azonosítása. |
| *A Magyar Királyság a Habsburg Birodalomban* | * A várháborúk és az új végvárrendszer. * A rendi berendezkedés. * Rendi és abszolutista törekvések. * Konfliktusok a rendek és az uralkodó között. |
| *Az Erdélyi Fejedelemség aranykora* | * Az Erdélyi Fejedelemség viszonylagos önállósága * A fejedelem és a rendi nemzetek. * Bethlen Gábor fejedelemsége. |
| *A török kiűzése és a török kor mérlege* | * Magyarország az európai munkamegosztásban. * Háborús békeévek: másfél évszázad hódoltság és az ország pusztulása. * A török kiűzése. |

**Javasolt tevékenységek:**

* A mohácsi csata eseményeinek megvitatása különböző interpretációk alapján.
* Politikai portré készítése a korszak kiemelkedő személyiségeiről (pl. Bethlen Gábor, Zrínyi Miklós).
* Államszervezeti ábrák készítése a Magyar Királyságról és az Erdélyi Fejedelemségről.
* Az országrészek és a fontosabb várak, csaták elhelyezése vaktérképen.
* A török kiűzése állomásainak nyomon követése térképen.
* A Habsburg-magyar konfliktusok okainak és eredményeinek vázlatos összegzése.
* Korabeli beszámolók gyűjtése a török kiűzéséről (pl. Bél Mátyás, Schulhof Izsák).

**Témakör: A felvilágosodás kora**

**Javasolt óraszám:** **7 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A felvilágosodás* | * Tapasztalat és értelem − a felvilágosodás új világképe. * A felvilágosodás államelméletei. * A szabad verseny elmélete. | *Fogalmak:* felvilágosodás, jogegyenlőség, hatalmi ágak megosztása, népfelség, társadalmi szerződés, szabad verseny, alkotmány, alkotmányos monarchia, elnök, miniszterelnök, felelős kormány, cenzus, általános választójog, forradalom, diktatúra, jakobinus, Szent Szövetség.  *Személyek:* Nikolausz Kopernikusz, Isaac Newton, Charles Louis Montesquieu, Jean-Jacques Rousseau, Adam Smith, George Washington, Maximilien Robespierre, Bonaparte Napóleon.  *Kronológia:* 1689 a Jognyilatkozat, 1776 a Függetlenségi nyilatkozat, 1789 a francia forradalom, 1804–1814/1815 Napóleon császársága, 1815 a waterlooi csata.  *Topográfia:* Nagy-Britannia, Amerikai Egyesült Államok, Párizs, Oroszország, Waterloo. | * A középkor és a felvilágosodás világképének összehasonlítása. * A felvilágosodás államelméleteinek összehasonlítása különböző szempontok alapján. * A brit és az amerikai államszervezetet bemutató ábrák értelmezése. * Az Emberi és polgári jogok nyilatkozatában megjelenő felvilágosult elvek azonosítása. * A forradalmi gondolat és a legitimitás eszméjének értelmezése, azonosítása. |
| *Államszervezetek a felvilágosodás jegyében* | * A brit alkotmányos monarchia működése. * Az amerikai elnöki köztársaság működése. * A történelmi és a kartális alkotmány. |
| *A francia forradalom és hatása* | * A forradalom kitörése és az Emberi és polgári jogok nyilatkozata. * A jakobinus diktatúra. * Napóleon birodalma: a polgári berendezkedés exportja. |

**Javasolt tevékenységek:**

* Képek és irodalmi idézetek gyűjtése a felvilágosodás világképének bemutatásához.
* Vita a brit és az amerikai államszervezet sajátosságairól.
* Vita rendezése a francia forradalom pozitív és negatív hatásairól.
* Gondolattérkép készítése a francia forradalom okairól.

**Témakör: Magyarország a 18. században**

**Javasolt óraszám:** **10 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A Rákóczi-szabadságharc* | * Magyarország a Habsburg Birodalomban. * A szabadságharc okai és céljai. * A szabadságharc politikai és katonai fordulópontjai. * A szatmári béke kompromisszuma. | *Fogalmak:* kuruc, labanc, szabadságharc, trónfosztás, amnesztia, felvilágosult abszolutizmus, betelepítés, belső vándorlás, bevándorlás, kettős vámhatár, úrbéri rendelet, Ratio Educationis, türelmi rendelet, nyelvrendelet.  *Személyek:* II. Rákóczi Ferenc, Mária Terézia,  II. József.  *Kronológia:* 1703–1711 a Rákóczi-szabadságharc, 1711 a szatmári béke, 1740–1780 Mária Terézia uralkodása, 1780–1790 II. József uralkodása.  *Topográfia:* Temesvár, Határőrvidék, Poroszország. | * A Rákóczi-szabadságharc céljainak és eredményeinek összevetése. * A szabadságharc katonai történetének felidézése térképek, képek és szöveges források segítségével. * Magyarország újranépesülésének és a folyamat eredményének értelmezése tematikus térképek segítségével. * A felvilágosult abszolutizmus eszmei és politikai hátterének, valamint eredményeinek azonosítása. * Mária Terézia és II. József politikájának összehasonlítása. * II. József személyiségének bemutatása, uralkodásának mérlege, értékelése. * A 18. századi Magyarország legfőbb kulturális eredményeinek azonosítása. |
| *Magyarország újranépesülése és újranépesítése* | * A belső vándorlás, a szervezett betelepítés és az öntevékeny betelepülés. * A többnyelvű és többvallású ország. * Gazdaság és életmód. |
| *A felvilágosult abszolutizmus reformjai* | * A Pragmatica Sanctio. * A felvilágosult abszolutizmus céljai. * Mária Terézia: együttműködés és reform. * II. József reformpolitikája és kudarca. |

**Javasolt tevékenységek:**

* Összefoglaló készítése a szabadságharc okainak és eredményeinek összehasonlítására.
* Vita Magyarország és a Habsburg-dinasztia kapcsolatáról.
* Képek, térképek, irodalmi szövegek, kuruc nóták gyűjtése a Rákóczi-szabadságharccal kapcsolatban.
* A Rákóczi-szabadságharc nemzetközi kapcsolatainak ábrázolása gondolattérképen.
* A népességmozgások és az egyes népcsoportok nyomon követése térképen.
* Magyarázó ábra készítése a kettős vámhatár működéséről.
* Beszélgetés az állami iskolarendszer létrejöttéről és működéséről a Ratio Educationis részlete alapján.

**Témakör: Az új eszmék és az iparosodás kora**

**Javasolt óraszám:** **5 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Liberalizmus, nacionalizmus és konzervativizmus* | * Liberalizmus: jogegyenlőség és alkotmányosság. * Nacionalizmus: nemzetépítés és nemzetállam. * Konzervativizmus: szerves reform és a forradalom elutasítása. | *Fogalmak:* liberalizmus, nacionalizmus, nemzetállam, konzervativizmus, reform, ipari forradalom, munkanélküliség, tömegtermelés.  *Személyek:* James Watt, Thomas Edison, Henry Ford.  *Kronológia:*  1769 gőzgép  *Topográfia:* Manchester, New York. | * A 19. század politikai eszméinek azonosítása szöveges források alapján. * Az iparosodás hullámainak azonosítása és összevetése. * Egy ipari nagyváros életkörülményeinek jellemzése. * Az ipari forradalmak ökológiai következményeinek azonosítása. * A 19. századi demográfiai változások okainak feltárása. |
| *Az ipari forradalom hullámai* | * Az első hullám: textilipar, bányászat, kohászat. * A közlekedés forradalma. * A második hullám: elektronika és vegyipar. * A gyár és a futószalag. * Az ipari forradalmak társadalmi és környezeti hatásai. |

**Javasolt tevékenységek:**

* Az egyes politikai eszmék álláspontjai közötti különbségek megbeszélése.
* Összehasonlító táblázat készítése a korszak politikai eszméiről.
* Grafikonok, adatsorok elemzése az ipari forradalmak társadalmi és demográfiai hatásairól.
* Kiselőadások tartása fontosabb találmányokról.
* Az ipari forradalom társadalmi hatásainak megvitatása.

**Témakör: A reformkor**

**Javasolt óraszám:** **10 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A politikai élet színterei* | * A Habsburg Birodalom és Magyarország. * A rendi országgyűlés és a megyerendszer. * A reformkori Pest-Buda. * A nyilvánosság megteremtése, politika és kultúra. | *Fogalmak:* alsó- és felsőtábla, érdekegyesítés, közteherviselés, jobbágyfelszabadítás, örökváltság.  *Személyek:* József nádor, Klemens Metternich, Wesselényi Miklós, Széchenyi István, Kölcsey Ferenc, Deák Ferenc, Kossuth Lajos, Ganz Ábrahám.  *Kronológia:* 1830–1848 a reformkor, 1830 a Hitel megjelenése, 1844 törvény a magyar államnyelvről.  *Topográfia*: Pest-Buda. | * A jobbágykérdés és megoldási javaslatainak értelmezése szövegek és adatok alapján. * A nyelvkérdés és a nemzetté válás bemutatása különböző források segítségével. (Pl. magyar államnyelv, a zsidóság nyelvváltása, Lőw Lipót) * A polgári alkotmányosság programjának bemutatása politikai írások, országgyűlési felszólalások és ábrák alapján. * Széchenyi és Kossuth társadalmi hátterének, egyéniségének, álláspontjának és eredményeinek összevetése. * A nemzeti kultúra és a kor politikai törekvései közötti kapcsolatok azonosítása példák alapján. * A reformkor legfőbb kulturális eredményeinek, alkotásainak azonosítása különböző típusú források alapján. |
| *A reformkor fő kérdései* | * A magyar nyelv ügye és a nemzetté válás. * A jobbágykérdés: örökváltság, kárpótlás. * A polgári alkotmányosság kérdése. * Széchenyi és Kossuth programja és vitája. |

**Javasolt tevékenységek:**

* Ábrák készítése a rendi államszervezet működéséről.
* Kiselőadások, prezentációk készítése a reformkor jelentősebb alkotásairól.
* Táblázatos összefoglaló készítése a reformellenzék, a konzervatívok és az udvar álláspontjáról a főbb vitakérdésekben.
* A reformkor legfontosabb kérdéseinek, jellemzőinek azonosítása szépirodalmi művekben és más szöveges forrásokban.

**Témakör: A forradalom és a szabadságharc**

**Javasolt óraszám:** **8 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A forradalom céljai és eredményei* | * Az európai forradalmi hullám és március 15. * Az első magyar polgári alkotmány: az áprilisi törvények. * A Batthyány-kormány tevékenysége. | *Fogalmak:* márciusi ifjak, sajtószabadság, cenzúra, áprilisi törvények, népképviseleti országgyűlés, politikai nemzet, nemzetiség, honvédség, Függetlenségi nyilatkozat.  *Személyek:* Petőfi Sándor, Batthyány Lajos, Görgei Artúr, Bem József, Klapka György, Ferenc József, Julius Haynau.  *Kronológia:* 1848. március 15. a pesti forradalom, 1848. április 11. az áprilisi törvények, 1848. szeptember 29. a pákozdi csata, 1849. április–május a tavaszi hadjárat, 1849. április 14. a Függetlenségi nyilatkozat, 1849. május 21. Buda visszavétele, 1849. augusztus 13. a világosi fegyverletétel, 1849. október 6. az aradi vértanúk és Batthyány kivégzése.  *Topográfia:* Pákozd, Debrecen, Isaszeg, Világos, Komárom, Arad. | * A reformkori elképzeléseknek, a forradalom követeléseinek és az áprilisi törvényeknek az összehasonlítása. * A forradalom eseményeinek felidézése források segítségével. * A szabadságharc néhány döntő csatájának bemutatása térképek, beszámolók alapján. * A szabadságharc néhány kiemelkedő szereplőjének, illetve vértanújának bemutatása. * A nemzetiségek és a kisebbségek részvételének (pl. németek, szlávok, és zsidók) bemutatása a szabadságharcban és az azt követő megtorlás során. * A forradalom és a szabadságharc eredményeinek értékelése. * A magyar forradalom és szabadságharc elhelyezése az európai környezetben. |
| *A szabadságharc főbb eseményei és kiemelkedő szereplői* | * Harc a dinasztiával és a vele szövetkező nemzetiségekkel. * A tavaszi hadjárat. * A Függetlenségi nyilatkozat, kísérlet az önálló állam megteremtésére. * A szabadságharc leverése és a megtorlás. |

**Javasolt tevékenységek:**

* A szabadságharc főbb eseményeinek elhelyezése vaktérképen.
* Vita a szabadságharc vereségének okairól.
* Kisesszé készítése a forradalom és szabadságharc valamely vitatott kérdéséről.
* A forradalom és szabadságharc eseményeit megörökítő művészeti alkotások (képek, irodalmi szövegek, filmek) gyűjtése és értelmezése.
* Mikrotörténeti kutatás: konfliktusos élethelyzetek és életutak bemutatása a szabadságharc nemzetiségi vagy zsidó származású résztvevői köréből.

**Témakör: A nemzetállamok születése és a szocialista eszmék megjelenése**

**Javasolt óraszám:** **6 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A szocializmus és a munkásmozgalom* | * Szocializmus: társadalmi egyenlőség és tulajdonviszonyok. * A Kommunista kiáltvány. * Szakszervezetek és munkáspártok. * Szociáldemokrácia és kommunizmus. * Keresztényszocializmus. | *Fogalmak:* szegregáció, polgárháború, polgári állam, szakszervezet, társadalombiztosítás, monopólium, szocializmus, szociáldemokrácia, kommunizmus, keresztényszocializmus,  proletárdiktatúra, osztályharc, cionizmus, emancipáció.  *Személyek:* Abraham Lincoln, Otto von Bismarck, Karl Marx.  *Kronológia:* 1861–1865 az amerikai polgárháború, 1868 a Meidzsi-restauráció, 1871 Németország egyesítése.  *Topográfia:* Olaszország, Amerikai Egyesült Államok, Németország, Japán. | * A nemzetállam fogalmának értelmezése politikai, gazdasági és kulturális szempontokból. * A polgári állam feladatköreinek és eredményeinek azonosítása. * A kommunista, a szociáldemokrata és a keresztényszociális eszmék azonosítása és összehasonlítása. | |
| *A polgári nemzetállam megteremtése (Németország, Amerikai Egyesült Államok, Japán)* | * A nemzeti egység megteremtése (politika, gazdaság, kultúra). * Alkotmányosság és választójog. * Jogegyenlőség és emancipációs törekvések. * A polgári állam kiépítése. |

**Javasolt tevékenységek:**

* Egyetemes és magyar történeti példák gyűjtése a polgári állam feladatköreiről és társadalmi hatásairól.
* Táblázat  készítése a szociáldemokrácia és a kommunizmus céljainak, módszereinek, lehetőségeinek összevetéséről.
* Vita a szocialista eszmékről, és hatásukról a korabeli közéletre.
* Az egységes Olaszország és a Német Császárság kialakulásának, valamint az Egyesült Államok terjeszkedése főbb mozzanatainak követése a térképen.

**Témakör: A dualizmus kora**

**Javasolt óraszám:** **15 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A kiegyezés és a dualizmus rendszere* | * A kiegyezés és okai. * A közös ügyek rendszere. * A magyar államszervezet. * A pártrendszer, a választójog és a véderőviták. | *Fogalmak:* emigráció, passzív ellenállás, kiegyezés, közös ügyek, közjogi kérdés, húsvéti cikk, dualizmus, nyílt és titkos szavazás, Szabadelvű Párt, Függetlenségi Párt, Magyarországi Szociáldemokrata Párt, népességrobbanás, urbanizáció, kivándorlás, dzsentri, népoktatás, Millennium, asszimiláció, autonómia, MÁV.  Személyek: Andrássy Gyula, Eötvös József, Baross Gábor, Tisza Kálmán, Wekerle Sándor, Tisza István, Semmelweis Ignác, Weiss Manfréd.  *Kronológia:* 1848/1867–1916 Ferenc József uralkodása, 1867 a kiegyezés, 1868 a horvát-magyar kiegyezés, a nemzetiségi törvény, a népiskolai törvény, 1873 Budapest egyesítése, 1896 a Millennium.  *Topográfia:* Budapest, Osztrák-Magyar Monarchia, Fiume. | * A kiegyezés értékelése egykorú szempontok szerint, illetve másfél évszázados történelmi távlat nézőpontjából. * A dualizmus államszervezetét bemutató ábra értelmezése. * A dualizmus kora kiemelkedő szereplői életútjának áttekintése, értékelése. * A dualizmus kori nemzetiségi kérdés elemzése szöveges források, adatsorok és etnikai térképek segítségével. * A dualizmus kori társadalmi és gazdasági változások elemzése, értékelése adatsorok, szöveges és képi források segítségével. * A dualizmus legkiemelkedőbb gazdasági és kulturális teljesítményeinek azonosítása különböző forrásokban. * A zsidók és németek szerepe a polgárosodásban. * A dualizmus kori vidék és város lakóinak és életmódjának bemutatása. * A 20. század eleji és korunk életmódja közötti különbségek azonosítása. |
| *A nemzeti és nemzetiségi kérdés, a cigányság helyzete* | * A politikai nemzet koncepciója. * A horvát-magyar kiegyezés és a nemzetiségi törvény. * Asszimiláció és anyanyelvhasználat. * Autonómiatörekvések és irredenta mozgalmak. * Zsidó emancipáció, a zsidóság részvétele a modernizációban, polgárosodás és a középosztály kérdése. * Cigányok/romák a dualizmus kori Magyarországon, hagyományos mesterségek. |
| *Az ipari forradalom Magyarországon* | * A gazdasági kiegyezés. * A vasútépítés, folyószabályozás. * Állami gazdaságpolitika. * Mezőgazdaság és élelmiszeripar. * Modernizálódó ipar. |
| *Társadalom és életmód a dualizmus korában* | * Demográfiai robbanás és urbanizáció. * Kivándorlás Európából és Magyarországról. * A földkérdés és a vidék. * A nagyvárosi életforma: Budapest a világváros. * Oktatás és kultúra. * Életmód és szórakozás. |

**Javasolt tevékenységek:**

* Vita Magyarország és a Habsburg-dinasztia dualizmus kori kapcsolatáról.
* Folyamatábra, készítése a dualizmus kori pártviszonyokról.
* A dualizmus kori nemzetiségi törekvések és ideológiai hátterük  táblázatos összefoglalása.
* A Nemzeti Sírkert felkeresése (a 19. század szereplőihez kapcsolódó sírok, mauzóleumok közös megtekintése).
* A korszakkal kapcsolatos emlékművek, emlékhelyek fölkeresése a lakóhelyen és környékén.
* Kiselőadás / tabló készítése a dualizmus korának kiemelkedő beruházásairól.
* Programajánló összeállítása egy a millennium korában Budapestre látogató turista számára.
* Tisza István lexikon szócikk készítése kormánypárti, illetve függetlenségi és szociáldemokrata szemszögből.
* Ellenzéki és kormánypárti választási plakát készítése az 1905-ös választásokra.
* Képek gyűjtése a dualizmus kori társadalmi csoportok és nemzetiségek életéről.

**Témakör: Modern birodalmak, ősi kultúrák**

**Javasolt óraszám:** **8 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Az imperializmus* | * A gyarmatosítás okai és céljai. * Az imperializmus – a terjeszkedő tőke. * Nagyhatalmi érdekek és konfliktusok. | *Fogalmak*: gyarmatosítás, berlini kongresszus, nagy fal, hinduizmus, buddhizmus, kasztrendszer.  *Személyek*:  *Kronológia*:  1878 berlini kongresszus*Topográfia*: Brit Birodalom, Kína | * A gyarmatosítás gazdasági következményeinek bemutatása ábrák, térképek, adatok elemzésével. * A gyarmati terjeszkedést, bemutató ábrák, térképek és adatsorok elemzése, értelmezése. * A nagyhatalmi együttműködés és konfliktusok értelmezése források segítségével. * Az európai felsőbbrendűségtudat okainak és következményeinek feltárása képi és szöveges források alapján. * A hinduizmus és a buddhizmus tanításainak értelmezése szöveges források alapján. * Az indiai és a kínai civilizáció társadalomformáló hatásainak felismerése. |
| *India* | * Az indiai civilizáció vallási és kulturális alapjai. * A vallásilag és politikailag széttagolt India. * A brit gyarmati uralom. |
| *Kína* | * A kínai civilizáció vallási és kulturális alapjai. * A kínai expanzió és bezárkózás. * Kína félgyarmati sorban. |

**Javasolt tevékenységek:**

* A 19. században elterjedt „gyarmati” termékek gyűjtése, származási területük, szállítási útvonaluk megállapítása.
* Szerepjáték: nagyhatalmi gyarmati konferencia szervezése, az egyes államok diplomatáinak szerepében, a gyarmati érdekek megfogalmazása és képviselete, a konfliktusrendezés módjainak körüljárása.
* Ábrasorozat készítése a nagyhatalmi konfliktusokról és a szövetségi rendszerek formálódásáról.
* Különböző források gyűjtése az indiai és kínai civilizáció történetéből, ezek alapján ismertetők, prezentációk készítése.
* Dél- és kelet-ázsiai témájú közgyűjtemény meglátogatása (pl. Hopp Ferenc Kelet-Ázsiai Művészeti Múzeum, Néprajzi Múzeum Ázsia- gyűjtemény).
* Párhuzamos kronológia készítése Európa, India és Kína történetéből: a virágkorok és válságok, valamint a kapcsolatok jelölése.
* A földrajzból tanult természetföldrajzi jellemzők (pl. domborzat, éghajlat, fekvés) azonosítása, és gazdasági, társadalmi, politikai hatásaik azonosítása.

**Témakör: A nagy háború**

**Javasolt óraszám:** **14 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Az első világháború* | * Az Osztrák-Magyar Monarchia helyzete – balkáni konfliktusok. * A világháború kitörése. * A hadviselő felek és a frontok. * Oroszország és a központi hatalmak összeomlása. | *Fogalmak:* villámháború, front, állóháború, hátország, antant, központi hatalmak, hadigazdaság, hadifogság.  *Személyek:* II. Vilmos, II. Miklós, IV. Károly.  *Kronológia:* 1914. június 28. a szarajevói merénylet, 1914–1918 az első világháború.  *Topográfia:* Szarajevó, Doberdó, Románia, Szerbia, | * Az első világháború előtti feszültségeket bemutató ábrák, térképek és adatsorok elemzése, értelmezése. * Az első világháború  frontjainak azonosítása, bemutatása térképeken. * Az első világháború jellegzetességeinek azonosítása  ábrákon, adatsorokon, képi és szöveges forrásokban. * A front és a hátország körülményei, valamint a háború okozta szenvedések felidézése korabeli beszámolók, emlékiratok, naplók alapján. * A háború kimenetelének értékelése a két hatalmi tömb erőviszonyainak és lehetőségeinek tükrében. * A nagy háború világpolitikára gyakorolt hosszú távú következményeinek felismerése. |
| *Az első világháború jellemzői és hatása* | * Az állóháború és az anyagcsata. * A hadigazdaság és a háborús propaganda. * A hagyományos világrend felbomlása. * A nők helyzetének megváltozása. |
| *Magyarország a világháborúban* | * Magyar frontok, nagy csaták. * Az antant ígéretei a Monarchia nemzetiségeinek. * Magyar hősök a világháborúban. * A hátország. * A magyar hadifoglyok sorsa. |

**Javasolt tevékenységek:**

* A háború előzményeinek összesítése, a döntési alternatívák bemutatása saját szerkesztésű ábrán.
* Példák gyűjtése a magyar katonák első világháborús hősi helytállásáról.
* Első világháborút bemutató múzeumok meglátogatása (pl. Hadtörténeti Múzeum, “Új világ született” c. kiállítás).
* A lakóhelyen található első világháborús hősi emlékmű, katonasírok felkeresése, egy-egy hős életének feltárása.
* Képek gyűjtése és elemzése a háború új jellegzetességeiről (fegyverek, intézmények, jelenségek).
* Különböző internetes háborús témájú szövegek, propagandaképek, plakátok, karikatúrák gyűjtése és elemzése.
* Családi történetek, fényképek gyűjtése feldolgozása, bemutatása az első világháborúból.

**11–12. évfolyam**

A tanuló történelmi ismereteinek gyarapodása, információszerzési és forrásfeldolgozási kompetenciájának, valamint gondolkodási és érvelő készségeinek fejlődése lehetővé teszi, hogy a középiskola utolsó évfolyamaira birtokába kerüljön azoknak az általános kompetenciáknak, amelyek hozzájárulnak a társadalmi életben való hatékony tájékozódásához és részvételéhez.

Az utolsó két év témakörei az első világháború végétől napjainkig terjedő időszakot ölelik fel. Feldolgozásuk során kiemelt szempont, hogy ez az időszak már közvetlen hatást gyakorol a jelen társadalmi, gazdasági és politikai viszonyaira, ezért különösképpen alkalmas a problémaközpontú megközelítésre. Az egyes témakörök, témák a korábbiaknál összetettebb feldolgozásra, komplexebb fejlesztésre adnak lehetőséget. A hat évfolyamos kerettanterv által biztosított bővebb időkeretben lehetőség nyílik a képzési szakasz végén a tanultak meghatározott szempontokból történő szintetizálására. Ezt szolgálják a 12. évfolyam végén szereplő hosszmetszeti témakörök.

Az utolsó két év az érettségire való felkészülés időszaka. A különböző témakörök, összefüggések, jelenségek összefoglaló áttekintése külön időkeretet igényel – ez a kerettanterv ajánlása szerint 22 óra –, amit a helyi tantervek a vizsgakövetelmények figyelembevételével szabályozhatnak.

A középiskolai történelemtanulás inspirációt nyújt arra, hogy a tanuló felnőttként, a középiskola befejezése után is érdeklődjék a történelem, illetve közéleti kérdések iránt, valamint hozzájárul ahhoz, hogy a tanuló az iskolából kikerülve hazáját szerető, demokratikus gondolkodású, kisebb-nagyobb közösségeiért felelősséget vállaló polgárrá; a társadalom tevékeny és autonóm tagjává váljék.

**Fejlesztési területekhez kapcsolódó tanulási eredmények (Általános követelmények)**

**Történelmi ismeretek**

A nevelési-oktatási szakasz végére a tanuló:

* képes felidézni azokat az okokat és körülményeket, amelyek a történelmi Magyarország felbomlásához vezettek;
* tisztában van a trianoni békediktátum tartalmával és következményeivel, be tudja mutatni az ország talpra állását, a Horthy-korszak politikai, gazdasági, társadalmi és kulturális viszonyait, felismeri a magyar külpolitika mozgásterének korlátozottságát;
* össze tudja hasonlítani a nemzetiszocialista és a kommunista ideológiát és diktatúrát, példák segítségével bemutatja a rendszerek embertelenségét és a velük szembeni ellenállás formáit;
* képes felidézni a második világháború okait, a háború jellemzőit és fontosabb fordulópontjait, ismeri a holokausztot és a hozzávezető vezető okokat;
* bemutatja Magyarország revíziós lépéseit, a háborús részvételét, az ország német megszállását, a magyar zsidóság tragédiáját, a szovjet megszállást, a polgári lakosság szenvedését, a hadifoglyok embertelen sorsát;
* össze tudja hasonlítani a nyugati demokratikus világ és a kommunista szovjet blokk politikai és társadalmi berendezkedését, képes jellemezni a hidegháború időszakát, bemutatni a gyarmati rendszer felbomlását és az európai kommunista rendszerek összeomlását;
* bemutatja a kommunista diktatúra magyarországi kiépítését, működését és változatait, az 1956-os forradalom és szabadságharc okait, eseményeit, és hőseit, összefüggéseiben szemléli a rendszerváltoztatás folyamatát, felismerve annak történelmi jelentőségét;
* bemutatja a gyarmati rendszer felbomlásának következményeit, India, Kína és a közel-keleti régió helyzetét és jelentőségét;
* ismeri és reálisan látja a többpólusú világ jellemzőit napjainkban, elhelyezi Magyarországot a globális világ folyamataiban;
* bemutatja a határon túli magyarság helyzetét, a megmaradásért való küzdelmét Trianontól napjainkig;
* ismeri a magyar cigányság történetének főbb állomásait, bemutatja jelenkori helyzetét;
* ismeri a magyarság, illetve a Kárpát-medence népei együttélésének jellemzőit, példákat hoz a magyar nemzet és a közép-európai régió népeinek kapcsolatára, különös tekintettel a visegrádi együttműködésére;
* ismeri hazája államszervezetét, választási rendszerét;

**A 11–12. évfolyamon a történelem tantárgy alapóraszáma: 204 óra.**

**Négy mélységelvű téma javasolt óraszáma: 15–20 óra**

**A témakörök áttekintő táblázata:**

|  |  |
| --- | --- |
| **Témakör** | **Javasolt óraszám** |
| **11. ÉVFOLYAM** | |
| Az átalakulás évei | 14 |
| A két világháború között | 10 |
| A Horthy-korszak | 12 |
| A második világháború | 22 |
| A két világrendszer szembenállása | 9 |
| Háborútól forradalomig | 10 |
| Az 1956-os forradalom és szabadságharc | 9 |
| A kádári diktatúra | 8 |
| A kétpólusú világ és felbomlása | 9 |
| Mélységelvű téma | 5 |
| **Összesen:** | **108** |
| **12. ÉVFOLYAM** | |
| A rendszerváltoztatás folyamata | 9 |
| A világ a 21. században | 10 |
| Magyarország a 21. században | 10 |
| A magyarság és a magyarországi nemzetiségek a 20-21. században | 6 |
| Népesedés és társadalom | 6 |
| Mérlegen a magyar történelem | 6 |
| Ismétlés, felkészülés az érettségire | 29 |
| Évente két mélységelvű téma | 20 |
| **Összesen:** | **96** |

**Témakör: Az átalakulás évei**

**Javasolt óraszám:** **15 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Szocialista és nemzeti törekvések: a birodalmak bomlása* | * A történelmi monarchiák bukása (Oroszország, Németország, Oszmán Birodalom). * Forradalom és kommunista hatalomátvétel Oroszországban. * Az újraszülető Lengyelország. * Az olasz fasizmus. | *Fogalmak:* bolsevik, szovjet, örmény népirtás, egypártrendszer, fasizmus, Kommunisták Magyarországi Pártja (KMP), tanácsköztársaság, vörösterror, Lenin-fiúk,  ellenforradalom, fehér különítményes megtorlások, “vörös térkép,” kisantant, jóvátétel, Népszövetség, kisebbségvédelem, revízió, Rongyos Gárda.  *Személyek:* Kemal Atatürk, Vlagyimir I. Lenin, Woodrow Wilson, Georges Clemenceau, Benito Mussolini, Károlyi Mihály, Kun Béla, Horthy Miklós, Apponyi Albert.  *Kronológia:* 1917 a bolsevik hatalomátvétel, 1918. október 31. forradalom Magyarországon, 1919. március – augusztus a tanácsköztársaság, 1920. június 4. a trianoni békediktátum.  *Topográfia:* Kárpátalja, Felvidék, Délvidék, Erdély, Burgenland, Csehszlovákia, Jugoszlávia, Ausztria, trianoni Magyarország. | * Közép-Európa első világháború előtti és utáni térképének összehasonlítása, a területi változások azonosítása és indoklása. * A bolsevik hatalomátvétel és a lenini proletárdiktatúra működésének bemutatása és értékelése források alapján. * Magyarország megszállásának áttekintése térképek, szöveges források segítségével. * A Károlyi-időszak kormányzati tevékenységének értékelése. * A magyarországi proletárdiktatúra működésének elemzése források alapján. * Az első világháborút követő területi és etnikai változások áttekintése térképen. * A trianoni békediktátum okainak feltárása. * A trianoni békediktátum értékelése a győztes hatalmak közép-európai politikájának tükrében. * A trianoni békediktátum területi, népességi, gazdasági és katonai következményeinek bemutatása szöveges és képi források, ábrák és adatsorok segítségével. * A trianoni határok végigkövetése, a határmegvonás konkrét okainak feltárása. * A vesztes hatalmak területi veszteségeinek összehasonlítása. |
| *Az Osztrák-Magyar Monarchia és a történelmi Magyarország szétesése* | * A Monarchia és a történelmi Magyarország bomlása. * A forradalmi átalakulás kísérlete és kudarca. * Cseh és román támadás, a fegyveres ellenállás kérdése. |
| *A tanácsköztársaság és az ellenforradalom* | * A kommunista hatalomátvétel. * A proletárdiktatúra és a vörösterror. * Az északi hadjárat és a tanácsköztársaság veresége. * Az ellenforradalom győzelme. |
| *A Párizs környéki békék* | * A nagyhatalmi érdekek érvényesítése: az új világrend kialakítása. * Az önrendelkezés elve és a hatalmi érdekek gyakorlata. * Jóvátétel, hadsereg-korlátozás, határváltozások. * A szétszabdalt közép-európai régió. |
| *A trianoni békediktátum* | * A magyar ügy a békekonferencián. * A magyar delegáció érvei. * Az ezeréves Magyarország felosztása, a döntés tartalmi elemei. * Az önrendelkezési elv megsértése * A békediktátum etnikai és gazdasági következményei. * Az ellenállás példái: székely hadosztály, Balassagyarmat, Sopron. * A kisantant. |

**Javasolt tevékenységek:**

* Kiselőadás / prezentáció készítése a korszak meghatározó személyiségeiről.
* Példák gyűjtése az 1919-es rendezetlen politikai viszonyok bemutatására (pl. vörösterror, román megszállás, különítmények, Rongyos Gárda).
* Bizonyítékok és adatok gyűjtése az elcsatolt  területeknek az ezeréves magyar kultúrában betöltött jelentős szerepéről (pl. történelmi személyiségek, művészek, tudósok, épületek, művészeti alkotások, intézmények).
* Különböző internetes revíziós témájú szövegek, képek, plakátok, dalok gyűjtése és vizsgálata, elemzése.
* A várpalotai Trianon Múzeum meglátogatása.

**Témakör: A két világháború között**

**Javasolt óraszám: 9 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A kommunista Szovjetunió* | * A totális diktatúra és a pártállam kiépítése. * A tervgazdaság * Államosítás és a kollektivizálás. * A terror eszközei és áldozatai. | *Fogalmak:* egypártrendszer, totális állam, személyi kultusz, koncepciós per, GULAG, holodomor, államosítás, kollektivizálás, kulák, tervgazdaság, általános választójog, többpártrendszer, piacgazdaság, New Deal, fasizmus, nemzetiszocializmus, fajelmélet, antiszemitizmus, Führer, SS, Anschluss.  *Személyek:* Joszif V. Sztálin, Adolf Hitler, Franklin D.Roosevelt.  *Kronológia:* 1922 a Szovjetunió létrejötte, 1929 a gazdasági világválság kezdete, 1933 a náci hatalomátvétel, 1938 az Anschluss, a müncheni konferencia.  *Topográfia:* Szovjetunió, Kolima-vidék, Leningrád (Szentpétervár), Moszkva, Berlin. | * A sztálini Szovjetunió működésének bemutatása és értelmezése szöveges, képi források, adatsorok, ábrák segítségével. * A világgazdasági válság és a rá adott válaszok bemutatása. * A nemzetiszocialista Németország működésének bemutatása és értelmezése szöveges, képi források, adatsorok és  ábrák segítségével. * A totális diktatúrák ideológiáinak és működésének összehasonlítása, érvelés a totális diktatúrák ellen. |
| *A Nyugat és a gazdasági világválság* | * A demokrácia működése * A tőzsde, a hitelezés és a világkereskedelem összeomlása. * A munkanélküliség. * Állami beavatkozás a gazdaságba. |
| *A nemzetiszocialista Németország* | * A nemzetiszocialista ideológia és mozgalom. * A totális állam kiépítése. * A terror eszközei. * Terjeszkedés a háború előtt: Ausztria és Csehszlovákia. |

**Javasolt tevékenységek:**

* Visszaemlékezések, források gyűjtése és prezentáció készítése a sztálini terror megnyilvánulásairól (pl. GULAG, holodomor, koncepciós perek).
* Különböző képi és szöveges források gyűjtése a sztálini diktatúra hétköznapjairól.
* Folyamatábra készítése a világgazdasági válság kirobbanásáról és kezeléséről, a folyamatábra szemléltetése az Amerikai Egyesült Államok példáján.
* Prezentáció készítése a náci terror megnyilvánulásairól (pl. kristályéjszaka, GESTAPO, koncentrációs táborok stb.).
* A korszak történelmi folyamatait reprezentáló statisztikai táblázatok, grafikonok, diagramok gyűjtése és tanulmányozása (pl. a német választások eredményei 1928-1933 között; a munkanélküliség alakulása az Egyesült Államokban 1929-1937 között).
* A korszakkal kapcsolatos dokumentum- és játékfilmek/filmrészletek megtekintése és értelmezése.

**Témakör: A Horthy-korszak**

**Javasolt óraszám: 12 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Talpra állás Trianon után* | * A király nélküli alkotmányos királyság. * Bethlen István miniszterelnöksége: a korlátozott parlamentarizmus rendszere a konszolidáció szolgálatában. * A gazdaság szerkezetváltása az 1920-as években. * A klebelsbergi oktatás- és kultúrpolitika eredményei. | *Fogalmak:* kormányzó, Egységes Párt, numerus clausus, pengő, Magyar Nemzeti Bank, Szent István-i állameszme, magyar népi mozgalom, nyilasok.  *Személyek:* Bethlen István, Teleki Pál, Klebelsberg Kuno, Gömbös Gyula, Weiss Manfréd, Szent-Györgyi Albert.  *Kronológia:* 1920–1944 a Horthy-rendszer, 1921–31 Bethlen miniszterelnöksége, 1938 az első bécsi döntés, 1939 Kárpátalja visszacsatolása. | * A magyarországi korlátozott parlamentarizmus rendszerének értékelése. * A korabeli politikai berendezkedés összehasonlítása más (közép-) európai országokéval. * A bethleni gazdasági konszolidáció folyamatának és eredményeinek áttekintése képek, ábrák és adatsorok alapján. * A magyarországi politikai irányzatok azonosítása szöveges források alapján. * Szöveges források olvasása és értelmezése a Horthy-korszak főbb társadalmi kérdéseiről (pl. oktatás, társadalmi mobilitás, antiszemitizmus, földkérdés). * A magyar külpolitika céljainak, lehetőségeinek és a revízió eredményeinek értékelése, elemzése térkép és statisztikai adatok alapján. * A Horthy-korszak gazdasági, kulturális, politikai és társadalmi eredményeinek és problémáinak felidézése. * A társadalmi változások bemutatása szöveges és képi források alapján. |
| *A 1930-as évek Magyarországa* | * A válság és hatása. * A belpolitika irányváltásai. * A külpolitika irányai és lehetőségei – a revízió első eredményei. |
| *Ideológia, kultúra, társadalom* | * Az ellenforradalmi gondolat: keresztény-nemzeti eszme és konzervativizmus. * A politikai antiszemitizmus. * Életmód, szabadidő, sport. * Társadalmi rétegződés és érintkezési formák. * A földkérdés. * Tudomány és művészet a két világháború között. |

**Javasolt tevékenységek:**

* Kiselőadás / prezentáció készítése a korszak kiemelkedő szereplőiről (pl. Horthy, Bethlen, Teleki).
* Kormánypárti és ellenzéki választási plakát készítése egy-egy fontos témakörben.
* A Horthy-korszak gazdasági fejlődéséről tanúskodó képek gyűjtése és bemutatása (pl. Csepeli Szabadkikötő, villamosított vasútvonal stb.).
* Folyamatábra készítése a Horthy-korszak pártviszonyairól, korlátozott parlamentáris rendszeréről.
* Vázlatkészítés idézetek és képi források felhasználásával a Horthy-korszak társadalmáról.

**Témakör: A második világháború**

**Javasolt óraszám:** **19 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A tengelyhatalmak sikerei* | * Közép-Európa felosztása (Molotov-Ribbentrop paktum): német és szovjet megszállás. * Nyugat-Európa lerohanása. * Német támadás a Szovjetunió ellen. * Japán támadás az Egyesült Államok ellen. | *Fogalmak:* Molotov–Ribbentrop-paktum, tengelyhatalmak, szövetségesek, totális háború, kiugrási kísérlet, zsidótörvények, munkaszolgálat, gettó, deportálás, koncentrációs tábor, haláltábor, népirtás, holokauszt, partizán, Vörös Hadsereg, jaltai konferencia, háborús bűn, malenkij robot.  *Személyek:* Winston Churchill, Charles de Gaulle, Bárdossy László, Kállay Miklós, Bajcsy-Zsilinszky Endre, Edmund Veesenmayer, Szálasi Ferenc, Raoul Wallenberg, Salkaházi Sára, Apor Vilmos, Sztehlo Gábor, Richter Gedeon.  *Kronológia:* 1938 az első zsidótörvény, 1939 a második zsidótörvény, 1939–45 a második világháború, 1939. szeptember 1. Lengyelország lerohanása, 1940 a második bécsi döntés, 1941. április Jugoszlávia megtámadása, 1941. június 22. a Szovjetunió megtámadása; 1941. június 27. Magyarország deklarálja a hadiállapot beálltát, 1941. december 7. Pearl Harbor bombázása, 1941 a harmadik zsidótörvény, 1943. január vereség a Donnál, 1943. február a sztálingrádi csata vége, 1944. március 19. Magyarország német megszállása, 1944. június 6. partraszállás Normandiában, 1944. október 15. a kiugrási kísérlet, 1945. április a háború vége Magyarországon, 1945. május 9. az európai háború vége, 1945. augusztus 6. atomtámadás Hirosima ellen.  *Topográfia:* Sztálingrád, Normandia, Pearl Harbor, Hirosima, Észak-Erdély, Don-kanyar, Kamenyec Podolszk Árpád-vonal, Auschwitz, Újvidék, Drezda, Szolyva, Csúrog. | * A tengelyhatalmak 1939 előtti terjeszkedésének végigkövetése és értelmezése térkép alapján. * A második világháború főbb eseményeinek azonosítása térképeken. * A háború fegyvereinek és borzalmainak bemutatása különböző források alapján. * A második világháború jellegzetességeinek bemutatása  ábrák, adatsorok, képi és szöveges források alapján. * A magyar területi revízió megvalósulásának bemutatása térképek, képek, szöveges források és adatsorok alapján. * A magyar háborús szerepvállalás legfontosabb eseményeinek és az ország veszteségeinek bemutatása térképeken, képi és szöveges források segítségével (pl. Don-kanyar, Árpád-vonal, tordai ütközet, Budapest ostroma). * A magyar szellemi és kulturális élet II. világháború idején bekövetkező veszteségeinek  (híres magyar tudósok, művészek származásuk vagy politikai nézeteik miatti emigrációja) értékelése. * A holokauszt folyamatának áttekintése képi források és szöveges visszaemlékezések feldolgozásával. * A nyilas terror áttekintése források alapján. * A tömeges deportálások és a szovjet megszállás  jellemzőinek és következményeinek áttekintése képi és szöveges források segítségével. * A határon kívül rekedt magyarság második világháború végi tragédiáinak bemutatása különböző források alapján. * Magyarország világháborúbeli sorsának, szerepének és mozgásterének bemutatása, valamint összehasonlítása más közép-európai országokéval. |
| *A szövetségesek győzelme* | * A keleti és a nyugati front. * A csendes-óceáni hadszíntér, az atombomba. * Európa felosztása |
| *Magyarország a második világháborúban: mozgástér és kényszerpálya* | * A területi revízió lépései. * A fegyveres semlegesség. * A Szovjetunió elleni háború. * A Don-kanyar. * A német megszállás és következményei. |
| *A holokauszt* | * Az „Endlösung” programja, a Wannsee-i konferencia. * Koncentrációs és megsemmisítő táborok. * Deportálások, kísérlet a zsidóság és a cigányság megsemmisítésére Európában. * A magyarországi zsidótörvények. * A magyar holokauszt. * Áldozatok és bűnösök, felelősség és embermentés: néhány kiemelkedő példa |
| *A második világháború jellemzői* | * A villámháború és következményei. * A világháború fegyverei * Háborús bűnök és a polgári lakosság elleni terror. * Az ellenállás formái. * A háború utáni számonkérések és a nürnbergi per. |
| *Az ország pusztulása, deportálások a GULAG-ra* | * A kiugrási kísérlet és a nyilas uralom. * A magyarországi hadszíntér, Budapest ostroma. * Megszabadulás és szovjet megszállás. * Az ország kifosztása, szovjet deportálások és tömeges erőszak. * A határon túli magyarok jogfosztása, megtorlások (délvidéki vérengzés, kárpátaljai deportálás, felvidéki jogfosztás). |

**Javasolt tevékenységek:**

* A nagyhatalmak (Németország, Szovjetunió, Nagy-Britannia, Franciaország) világháború kitörésében játszott szerepének megvitatása.
* Beszámoló készítése az európai és/vagy csendes-óceáni hadszínterek egyik jelentős csatájáról.
* A korszakkal kapcsolatos filmek / filmrészletek megtekintése és értelmezése.
* A magyar honvédség háborús részvétele főbb helyszíneinek nyomon követése térképen.
* Családi történetek, fényképek, tárgyak gyűjtése feldolgozása, bemutatása a második világháborúból.
* Emigrációba kényszerült híres magyar tudósok, művészek életművének bemutatása.
* Kiselőadás készítése a budapesti gettó életéről visszaemlékezések alapján.
* Második világháborús emlékművek, emlékhelyek, sírok felkeresése a lakóhelyen és környékén.
* A Holokauszt Emlékközpont meglátogatása.
* A felelősség és embermentés kérdéseinek megbeszélése.
* A Malenkij Robot Múzeum meglátogatása.
* Beszámoló készítése a határon túli magyarság körében folytatott etnikai tisztogatásokról források alapján.
* Játék- vagy dokumentumfilmek megtekintése a határon túli magyarság körében folytatott etnikai tisztogatásokról (pl. Örök tél, Népirtás Pozsonyligetfalun).

**Témakör: A két világrendszer szembenállása**

**Javasolt óraszám:** **9 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A kétpólusú világ kialakulása* | * Az ENSZ megalapítása. * A párizsi béke. * Kitelepítések és lakosságcserék a háború után. * A szovjet-amerikai szembenállás és a két érdekszféra kialakulása. * A két világrend jellemzői. * A két Németország. | *Fogalmak:* Egyesült Nemzetek Szervezete (ENSZ), kitelepítés, hidegháború, vasfüggöny, szuperhatalom, Kölcsönös Gazdasági Segítség Tanácsa (KGST), Észak-atlanti Szerződés Szervezete (NATO), Varsói Szerződés, kétpólusú világ, a berlini fal.  *Személyek:* Kliment J. Vorosilov, Harry S. Truman, Nyikita Sz. Hruscsov, John F.Kennedy, Mahátma Gandhi, Mao Ce-tung.  *Kronológia:* 1945 az ENSZ létrejötte, 1947 a párizsi béke, a hidegháború kezdete, India függetlenné válása, 1948 Izrael Állam megalapítása, 1949 az NSZK és az NDK megalakulása, kommunista fordulat Kínában, 1955 a Varsói Szerződés létrehozása.  *Topográfia:* Berlin, Németországi Szövetségi Köztársaság (NSZK), Német Demokratikus Köztársaság (NDK), Közel-Kelet, Izrael Észak- és Dél-Korea, Vietnam, Kuba, Afganisztán. | * A második világháború után kialakult világrend áttekintése. * A gyarmati rendszer felbomlása főbb állomásainak felidézése. * A két német állam létrejötte folyamatának és következményeinek bemutatása. * Az arab-izraeli konfliktus főbb okainak és jellemzőinek feltárása. * A nyugati és a keleti blokk gazdasági, társadalmi és politikai rendszerének összehasonlítása. * A nyugati világ és a keleti blokk életkörülményeinek összehasonlítása. * A hidegháborús korszak alapvető jellemzőinek, történelmi szereplőinek azonosítása képek, szöveges források alapján. * A hidegháború korabeli és a mai világhatalmi viszonyok összehasonlítása. * Gyűjtött információk értelmezése a hidegháború korának néhány világpolitikai válságáról (pl. Korea, Kuba, Berlin). |
| *A hidegháború* | * A szuperhatalmak versengése: fegyverkezés, űrprogram, propaganda. * A szembenállás és enyhülés hullámai. * Hidegháborús konfliktusok (Korea, Szuez, Kuba, Vietnam, Afganisztán). |
| *A gyarmatok felszabadulása* | * India függetlenné válása. * Kommunista fordulat Kínában. * A gyarmatbirodalmak felbomlása. * Izrael megalapítása. |

**Javasolt tevékenységek:**

* Beszélgetés a kollektív bűnösség elvéről.
* A kitelepítések irányainak és létszámának grafikus ábrázolása.
* Információk gyűjtése a főbb hidegháborús konfliktusokról (Korea, Szuez, Kuba, Vietnam).
* Beszámoló készítése a Mao Ce-tung-i diktatúra jellemzőiről (pl. „nagy ugrás”, kulturális forradalom).
* Képek, idézetek gyűjtése Mahátma Gandhi életútjáról.
* A jóléti állam jellemzőinek összegyűjtése és értékelése.
* Internetes és egyéb források alapján képes gyűjtemény összeállítása az új tömegkultúra jellemző tárgyairól, eseményeiről.

**Témakör: Háborútól forradalomig**

**Javasolt óraszám:** **12 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Az átmenet évei Magyarországon* | * A háború utáni újrakezdés: a kommunisták térnyerése és az újjáépítés. * A történelmi berendezkedés felszámolása: földosztás, népbíróságok, köztársaság. * A korlátozott többpártrendszer: választások 1945, 1947. * Bűnbakká tett németek és magyarok: a németek kitelepítése, szlovák-magyar lakosságcsere | *Fogalmak:* népbíróság, háborús bűnös, földosztás, forint, Magyar Kommunista Párt, Független Kisgazdapárt, szalámitaktika, B-listázás, Magyar Dolgozók Pártja,  népköztársaság, pártállam, internálás, Államvédelmi Hatóság (ÁVH), tanácsrendszer, beszolgáltatás, aranycsapat.  *Személyek:* Tildy Zoltán, Kovács Béla, Mindszenty József, Rákosi Mátyás, Rajk László, Sulyok Dezső, Slachta Margit.  *Kronológia:* 1945 szovjet megszállás, választás Magyarországon, földosztás, 1947 kékcédulás választások, 1948 MDP megalakulása, 1948–1956 a Rákosi-diktatúra, 1949 kommunista alkotmány.  *Topográfia*: Sztálinváros (Dunaújváros), Recsk Hortobágy, Jarek, Duna-delta. | * Magyarország szovjetizálása főbb jellemzőinek bemutatása. * A korlátozott magyar parlamentarizmus és az egypárti diktatúra összehasonlítása. * A demokrácia felszámolása során alkalmazott eszközök azonosítása konkrét példákkal alátámasztva. * Annak felismerése, hogy Magyarország szovjet megszállása miként határozta meg az ország sorsát. * A kommunista diktatúra sajátosságainak bemutatása a Rákosi-rendszer példáján. * A diktatúra kulturális jellemzőinek felismerése képeken, művészeti alkotásokon. * A társadalom fölött gyakorolt totális kontroll eszközeinek azonosítása különböző források segítségével. * A határon túli magyarok megpróbáltatásainak bemutatása különböző források alapján. |
| *A szovjetizálás Magyarországon* | * Az egypárti diktatúra kiépítése. * Államosítás és kollektivizálás. * Koncepciós perek, egyházüldözés. * A keleti blokk. |
| *A Rákosi-diktatúra* | * Az erőltetett iparosítás. * A pártállam. * A terror - az ÁVH működése. * A diktatúra hatása a mindennapi életre. |
| *Deportálások békeidőben* | * A deportálások és üldözések okai. * Magyarországi kitelepítések és munkatáborok. * A határon túli magyarok megpróbáltatásai: deportálások Csehszlovákiában; szovjet, román és jugoszláv munkatáborok. |

**Javasolt tevékenységek:**

* Választási plakátok gyűjtése és értelmezése.
* A kékcédulás választások feldolgozása adatsorok és a választási törvény értelmezésével.
* Beszélgetés az átmeneti időszak demokratikus jellegéről.
* Internetes gyűjtés a Rákosi-időszak vicceiből és karikatúráiból – a mögöttük kirajzolódó korkép értékelése.
* Családi történetek, fényképek, tárgyak gyűjtése feldolgozása, bemutatása a Rákosi időszakból.
* Egy kiemelkedő koncepciós per (pl. Mindszenty-per) feldolgozása.
* A Terror Háza Múzeum meglátogatása.
* Tanulmányi kirándulás a Recski Nemzeti Emlékparkba.
* Beszámoló készítése a diktatúra prominens szereplőiről, felelőseiről (pl. Rákosi Mátyás, Gerő Ernő, Péter Gábor, Rajk László).
* Kommunista propagandaplakátok gyűjtése és értelmezése.
* A korszakkal kapcsolatos filmek / filmrészletek megtekintése és értelmezése.
* Beszámoló készítése a korabeli magyar sporteredményekről.
* Saját vélemény megfogalmazása a Rákosi-diktatúráról.
* Kitelepítésekről, deportálásokról szóló visszaemlékezések részleteinek közös feldolgozása.

**Témakör: Az 1956-os forradalom és szabadságharc**

**Javasolt óraszám:** **7 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A forradalom* | * A forradalom okai és közvetlen előzményei. * A forradalom céljai. * Békés tüntetésből fegyveres felkelés – október 23. * A nemzet forradalma (Forradalmi Bizottságok, Munkástanácsok, nemzeti összefogás). | *Fogalmak:* MEFESZ, pesti srácok, Molotov-koktél, munkástanács, sortüzek.  *Személyek:* Gerő Ernő, Maléter Pál, Nagy Imre, Iván Kovács László, Pongrátz Gergely, Kádár János.  *Kronológia:* 1956. október 23. a forradalom kitörése, 1956. október 25. a Kossuth téri sortűz, 1956. november 4. a szovjet támadás.  *Topográfia:* Kossuth tér, Corvin köz (Budapest), Mosonmagyaróvár, Salgótarján. | * Az 1956-os magyar forradalom és szabadságharc okainak és főbb fordulópontjai-nak bemutatása. * 1956 szimbólumainak értelmezése. * Az 1956-os magyar forradalom és szabadságharc nemzetközi összefüggéseinek bemutatása. * A forradalom és szabadságharc értékelése. |
| *A nemzet szabadságharca* | * Szabadságharc a fővárosban és vidéken. * A fegyveres ellenállás hősei. * Út a győzelemig és a kormánypolitika változásai. * A szabadságharc nemzetközi háttere és visszhangja a nagyvilágban. * Szovjet intervenció: a szabadságharc utóvédharcai és leverése. |

**Javasolt tevékenységek:**

* Korabeli dokumentumok elemzése.
* A forradalommal és szabadságharccal kapcsolatos archív- és játékfilmek/filmrészletek megtekintése és értelmezése.
* Az 1956-os forradalom külpolitikai hátterének vizsgálata.
* Információk gyűjtése a forradalom és szabadságharc kiemelkedő hőseiről és mártírjairól.
* A Terror Háza Múzeum meglátogatása.

**Témakör: A kádári diktatúra**

**Javasolt óraszám:** **8 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Javasolt tevékenységek** |
| *A pártállami diktatúra és működése* | * A megtorlások időszaka, formái és áldozatai. * A pártállam és szervezetei. * Az erőszakos téeszesítés – a mezőgazdaság szocialista átszervezése. * Hamis társadalmi béke – a kádári alku. * Az elnyomás változó formái. * Ellenőrzött társadalom, tömegszervezetek. | *Fogalmak*: Magyar Szocialista Munkáspárt (MSZMP), munkásőrség, Kommunista Ifjúsági Szövetség (KISZ), úttörő, termelőszövetkezet, háztáji, III/III. ügyosztály, új gazdasági mechanizmus, hiánygazdaság, maszek, gulyáskommunizmus, „három T”.  *Kronológia*: 1956–1989 a Kádár-rendszer, 1958 Nagy Imre és társainak kivégzése, 1968 az új gazdasági mechanizmus bevezetése. | * A megtorlás mértékének és jellegének vizsgálata. * A „kádári alku” fogalmának értelmezése. * Az elnyomás formáinak bemutatása a Kádár-rendszer időszakában. * A téeszesítés eszközeinek összehasonlítása a Rákosi-diktatúra időszakával. * A gazdaság, társadalom és életmód főbb jellemzőinek bemutatása a Kádár-rendszer idején. * A kultúrpolitika jellemzőinek értelmezése, módszereinek bemutatása. |
| *Gazdaság, társadalom, életmód* | * A tervgazdaság és a KGST. * A gazdasági reform és a második gazdaság. * A „gulyáskommunizmus”  – az életszínvonal politika. * Népesedési folyamatok. * Kultúrpolitika, korlátozott nyilvánosság. |

**Javasolt tevékenységek:**

* Információk gyűjtése a kultúrpolitika jellemzőiről, módszereiről.
* Internetes gyűjtés a kádári időszak vicceiből. A mögöttük kirajzolódó korkép értékelése.
* Családi történetek, fényképek, tárgyak gyűjtése, feldolgozása, bemutatása a kádári diktatúra időszakából.
* Interjú készítése egy családtaggal, ismerőssel a Kádár-korszakról.
* A Kádár-rendszer korszakával kapcsolatos játékfilm/ filmrészlet megtekintése és értelmezése.

**Témakör: A kétpólusú világ és felbomlása**

**Javasolt óraszám:** **9 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A Nyugat a 20. század második felében* | * A nyugati demokráciák. * A Nyugat gazdasági eredményei és a jóléti állam – a szociális piacgazdaság. * Emancipáció, szekularizáció, individualizáció. * Az 1968-as mozgalmak és a popkultúra – az új tömegkultúra kialakulása. | *Fogalmak:* jóléti állam, prágai tavasz, Szolidaritás.  *Személyek:* Nicolae Ceauşescu, Mihail Sz. Gorbacsov, Lech Wałȩsa, VI. Pál, II. János Pál, Ronald Reagan, Helmuth Kohl.  *Kronológia:* 1975 a helsinki értekezlet, 1989 a berlini fal lebontása, rendszerváltoztatás Közép-Európában, 1991 a Szovjetunió felbomlása, 1991–95 a délszláv háború.  *Topográfia:* Szlovákia, Ukrajna. | * A fogyasztói társadalom és a jóléti állam jellemzőinek és problémáinak felidézése. * A társadalom, a demográfia és az életmód jellegzetességeinek bemutatása a nyugati világban. * A tömegkultúra jelenségeinek bemutatása konkrét példák alapján. * A kétpólusú világ megszűnéséhez vezető okok felidézése. * A közép-európai ellenzéki mozgalmak jelentőségének bemutatása. * A délszláv háború okainak feltárása. * A közép-európai régió államai változásának nyomon követése térképen. |
| *A szocializmus válsága és megrendülése* | * Az olajválság és hatásai a tőkés, illetve szocialista országokra. * A kis hidegháború. * A katonai egyensúly felborulása: a Szovjetunió gazdasági kimerülése. * Az ellenzék megszerveződése a szocialista országokban. |
| *A kétpólusú világ megszűnése* | * Németország újraegyesítése – a magyar szerepvállalás. * A Szovjetunió felbomlása. * A kommunista diktatúrák bukása Közép-Európában. * Jugoszlávia felbomlása, a délszláv háború. |

**Javasolt tevékenységek:**

* Esszé készítése Mindennapi élet a vasfüggöny két oldalán címmel.
* Tények és képek gyűjtése 1968 eseményeiből a nyugati és keleti tömbből. Párhuzamosságok keresése.
* 1968-as gondolatokat megjelenítő könnyűzenei számok meghallgatása és a szöveg mondanivalójának értelmezése.
* A korszakot megjelenítő játékfilmek megtekintése és elemzése.

**Témakör: A rendszerváltoztatás folyamata**

**Javasolt óraszám:** **9 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A Kádár-rendszer végnapjai* | * Az adósságválság kialakulása és következményei. * Az állampárt válsága: reformkommunisták és a keményvonalasok. * Az ellenzék megszerveződése * Az 1989-es év főbb politikai eseményei, a tárgyalásos forradalom; alkotmánymódosítás. * A harmadik Magyar Köztársaság kikiáltása. | *Fogalmak:* adósságspirál, Magyar Demokrata Fórum (MDF), Szabad Demokraták Szövetsége (SZDSZ), Magyar Szocialista Párt (MSZP), Fiatal Demokraták Szövetsége (Fidesz), Kereszténydemokrata Néppárt (KDNP), Nemzeti Kerekasztal, rendszerváltoztatás, visegrádi együttműködés, privatizáció, kárpótlás, jogállam, Alkotmánybíróság, sarkalatos törvények, népszavazás.  *Személyek:* Pozsgay Imre, Németh Miklós, Horn Gyula, Antall József, Göncz Árpád, Orbán Viktor.  *Kronológia:* 1987 a lakiteleki találkozó, 1989–1990 a rendszerváltoztatás, 1990 az első szabad választások, 1991 a szovjet csapatok kivonulása Magyarországról. | * A szocializmus válságának elemzése (külső és belső tényezők feltárása) Magyarországon. * A magyarországi rendszerváltoztatás főbb állomásainak felidézése. * A gazdasági rendszerváltoztatás legfontosabb kérdéseinek áttekintése és értékelése. * A gazdaság és a társadalom átalakulása főbb tendenciáinak megfigyelése grafikonok és adatsorok alapján. * A kádári diktatúra és az új demokratikus rendszer összehasonlítása. |
| *A rendszerváltoztatás* | * Az új pártok – különböző ideológiák. * Az 1990. évi parlamenti és önkormányzati választás. * Az Antall-kormány megalakulása. * A rendszerváltoztatás ellentmondásai: alkuk és kompromisszumok (az elmaradt elszámoltatás). |
| *A piacgazdaság kiépülése* | * A privatizáció – vesztesek és nyertesek. * A piacgazdaság kiépítése – a külföldi tőke szerepe. * A külkereskedelem átalakulása. * Gazdasági szerkezetváltás. * A társadalom átalakulása. |

**Javasolt tevékenységek:**

* A rendszerváltó pártok plakátjainak és jelszavainak elemzése.
* Kronológia készítése a rendszerváltoztatás legfontosabb történéseiről.
* Magyarország államberendezkedésének nyomon kísérése a 20. század folyamán.
* Interjú készítése egy családtaggal, ismerőssel a rendszerváltoztatás időszakáról.
* Gazdasági és társadalmi diagramok, grafikonok elemzése a szocializmus válságának időszakából.

**Témakör: A világ a 21. században**

**Javasolt óraszám:** **9 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *Az átalakuló világ* | * A világgazdaság hagyományos centrumai: az Amerikai Egyesült Államok és szövetségesei. * A világpolitika és világgazdaság új súlypontjai: Oroszország, Kína. | *Fogalmak:* modern kori migráció, multikulturalizmus, párhuzamos társadalom, népességrobbanás, iszlamizmus , terrorizmus, globalizáció. | * A világgazdaság résztvevőinek elhelyezése a globális térben. * A transznacionális vállalatok működésének bemutatása konkrét példák alapján. * A globalizáció előnyeinek és hátrányainak, valamint kockázatainak összevetése. * A többpólusú világ főbb jellemzőinek felidézése. * A népességrobbanás és népességfogyás problémáinak áttekintése. * A migráció okainak feltárása (a gazdasági bevándorlás és a menekültkérdés esetében). * Válsággócok azonosítása térkép segítségével (pl. Közel-Kelet, Ukrajna). |
| *Válsággócok, helyi konfliktusok* | * Válsággócok, helyi konfliktusok és terrorizmus. * Etnikai, vallási és gazdasági törésvonalak a Közel-Keleten. * Az iszlamizmus térhódítása. * A kereszténység helyzete a globalizálódó világban. |
| *A globális világ* | * Demográfiai változások, népmozgások. * Globális járványok * Óriásvállalatok a globális térben. * Globalizáció és kultúra. * A hagyományos és új identitások – értékek és értékválság. * Demokratikus közbeszéd és politikai korrektség. |

**Javasolt tevékenységek:**

* Vita a globalizáció előnyeiről és hátrányairól.
* A globalizációval kapcsolatos napi hírek gyűjtése és elemzése.
* Az egyes válsággócok problémáinak áttekintése csoportmunka vagy tanulói kiselőadás segítségével.
* Aktuális hírek gyűjtése és elemzése a különböző helyi konfliktusokról (pl. Közel-Kelet, posztszovjet térség, Kelet-Ázsia).

**Témakör: Magyarország a 21. században**

**Javasolt óraszám:** **10 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztési feladatok** |
| *A demokrácia működése Magyarországon* | * Az Alaptörvény. * A hatalmi ágak és intézményeik, önkormányzati rendszer. * A választási rendszer. | *Fogalmak:* közvetett és közvetlen demokrácia, integráció, euró, Európai Unió, Európai Tanács, Európai Unió Tanácsa, Európai Parlament, Európai Bizottság, schengeni egyezmény.  *Személyek:* Magyarország miniszterelnökei a rendszerváltoztatás óta (a legalább négy évig hivatalban lévő kormányfők).  *Kronológia:* 1957 a római szerződés, 1992 a maastrichti szerződés, 1999 Magyarország belép a NATO-ba, 2004 Magyarország belép az Európai Unióba, 2012 az Alaptörvény bevezetése.  *Topográfia*: Brüsszel. | * Az Alaptörvény fontosabb pontjainak felidézése. * A rendszerváltoztatás óta eltelt időszak főbb eseményeinek azonosítása különböző források alapján. * A rendszerváltoztatás óta parlamentbe jutott fontosabb pártok politikai profiljának és céljainak áttekintése. * Magyarország nyugati integrációjának bemutatása a NATO és az Európai Unió működésének ismeretében. * Eltérő álláspontok bemutatása az Európai Unió működésének értékeléséről és jövőjéről. * Érvelés a közép-európai együttműködés mellett. |
| *A magyar bel- és külpolitika főbb jellemzői* | * A rendszerváltoztatás óta eltelt időszak főbb fordulópontjai. * Magyarország a NATO-ban. * Közép-európai együttműködés: a visegrádi négyek. |
| *Magyarország és az Európai Unió* | * Az európai integráció főbb állomásai: mélyítés és bővítés. * Az Európai Unió főbb szervei és működésük. * Magyarország csatlakozásának folyamata. * Az együttműködés eredményei és nehézségei. * Nemzetek Európája vagy föderatív Európa? |

**Javasolt tevékenységek:**

* A magyar alkotmányozás, alkotmányjellegű törvények (pl. Aranybulla, Tripartitum / Corpus Juris Hungarici, Pragmatica Sanctio, áprilisi törvények) nyomon követése különböző nyomtatott és internetes források segítségével.
* Szerkezeti ábra készítése a végrehajtó és bírói hatalmi ágról.
* Folyamatábra készítése az országgyűlési választásokról.
* Vita az Európai Unió szerepéről életünkben.

**Témakör: A magyarság és a magyarországi nemzetiségek a 20-21. században**

**Javasolt óraszám: 6 óra**

**Ismeretek és fejlesztési feladatok:**

|  |  |  |  |  |
| --- | --- | --- | --- | --- |
| **Részletes követelmények** | | | | |
| **Témák** | **Altémák** | **Fogalmak és adatok/Lexikák** | | **Fejlesztési feladatok** |
| *A határon túli magyarok* | * A politikai rendszerek változásai és hatásaik a magyar kisebbség helyzetére. * Demográfiai jellemzők és folyamatok. * Az asszimilációs politika megnyilvánulásai – erőszakos és adminisztratív intézkedések. * Autonómia és kisebbségi jogok kérdése. * Anyanyelvű oktatás és kultúra. * A kisebbségi lét a mindennapokban. * Magyarok a nagyvilágban – a szórványmagyarság. | *Fogalmak:* kitelepítés, Beneš-dekrétum, lakosságcsere, falurombolás, kettős állampolgárság, diszkrimináció,.  *Személyek:* Esterházy János, Márton Áron, Tőkés László.  *Kronológia:* 1944–1945 magyarellenes atrocitások, 1990 fekete március.  *Topográfia*: Marosvásárhely, Székelyföld. | * A határon túli magyar nemzeti közösségek küzdelmeinek áttekintése Trianontól napjainkig. * A kisebbségben élő magyarság egy kiemelkedő személyiségének bemutatása. * A magyarországi németek kitelepítésének felidézése források alapján. * A magyarországi romák helyzetének, problémáinak bemutatása napjainkban. * Információk gyűjtése a magyar kisebbségek önszerveződésének, érdekvédelmének intézményeiről a 21. században. * Példák gyűjtése a nemzeti összetartozás megnyilvánulásairól az anyaországi és a határon túli magyarság kapcsolatában. * Példák gyűjtése a Kárpát-medence népeinek együttműködésére és konfliktusaira a történelem során. * A magyarországi nemzetiségek 20. századi története főbb jellemzőinek, fordulópontjainak felidézése. | |
| *A magyarországi nemzetiségek, a magyarországi cigányság* | * A politikai rendszerek változásai és hatásaik a nemzetiségek helyzetére. * A cigányok/romák 20–21. századi története. * Demográfiai jellemzők és folyamatok. * Kulturális autonómia és kisebbségi jogok a mai Magyarországon. * Anyanyelvű oktatás és kultúra. |

**Javasolt tevékenységek:**

* Népszámlálási adatok, statisztikai adatsorok segítségével a határon túli magyarság létszámadatainak a nyomon követése 1920-tól a közelmúltig, következtetések levonása az adatokból.
* Az erdélyi, kárpátaljai, felvidéki és délvidéki magyarok életviszonyainak összehasonlítása egymással és a hazai viszonyokkal.
* A cigányság helyzetével kapcsolatos szociológiai elemzések, aktuális hírek elemzése, értékelése a tanultak fényében.

**Témakör: Népesedés és társadalom**

**Javasolt óraszám:** **6 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/Lexikák** | **Fejlesztő feladatok** |
| *A hagyományos/ agrártársadalmak* | * Letelepedés és élelemtermelés: növénytermesztés és állattenyésztés. * Önellátás, árutermelés, kereskedelem. * A népességnövekedés korlátai. * A hagyományos társadalom (hierarchia és család). | *Fogalmak*: háziasítás, nagy pestisjárvány | * A népesedés nagy korszakainak és azok jellemzőinek felidézése. * Információk gyűjtése az élelemtermelés fejlődéséről (például régészeti leletek alapján). * A népességváltozás okainak és következményeinek bemutatása. * Hasonlóságok és különbségek megállapítása az egyes népesedési korszakok és folyamatok között. * Vita a modern kori demográfiai folyamatokról és azok várható hatásairól. |
| *A modern/ipari társadalmak* | * Az ipari forradalmak hatásai: népességrobbanás és városiasodás. * Népességnövekedés a fejlődő és népességfogyás a fejlett világban. * A migráció. * A modern/ipari társadalom (egyenjogúság és individualizmus). * A női szerepek változásának áttekintése a történelem során. |

**Javasolt tevékenységek:**

* A népesedéstörténet statisztikai adatainak értelmezése, csoportosítása és felhasználása állítások alátámasztására vagy cáfolására.
* Fiktív napló készítése különböző korban és társadalmi helyzetben élő nők életéről, mindennapjairól.
* Beszélgetés a népességnövekedés és csökkenés okairól és hatásairól.
* A migráció okainak és hatásainak megvitatása.

**Témakör: Mérlegen a magyar történelem**

**Javasolt óraszám:** **6 óra**

**Ismeretek és fejlesztési feladatok:**

|  |  |  |  |
| --- | --- | --- | --- |
| **Részletes követelmények** | | | |
| **Témák** | **Altémák** | **Fogalmak és adatok/**  **Lexikák** | **Fejlesztési feladatok** |
| *Régiónk Közép-Európa* | * Kontinentális helyzet. * Civilizációs érintkezési zóna. * Nemzeti sokszínűség. * Birodalmi függés. * A második világháború hadszíntere. * Szovjet megszállás. |  | * A közép-európai régió középkori, újkori és mai térképeinek összehasonlítása. * A közép-európai népek helyzetének összehasonlítása a középkortól napjainkig. * Példák gyűjtése a közép-európai régió jellemzőinek megnyilvánulásaira. * A közép-európai államok egymásra utaltságának felismerése. * A magyar állam szuverenitása változásainak felidézése a történelem során. * Levert szabadságharcaink értékelése az utóbb elért eredmények alapján. * A magyar népesedés áttekintése a középkortól napjainkig. * A kultúra szerepének azonosítása a nemzeti összetartozás fenntartásában (pl. török kor, határon túli magyarság). * A kultúra szerepének felismerése a nemzeti identitás fenntartásában (reformkor, szovjet megszállás, a globális tömegkultúra). |
| *A magyar megmaradás kérdései* | * Szuverenitás: birodalmi függés és függetlenségi törekvések. * Demográfia: természetes szaporodás és fogyás, várható élettartam, migráció, asszimiláció. * A nemzeti kultúra mint megtartó erő. |

**Javasolt tevékenységek:**

* Folyamatábra készítése a kontinentális helyzet / nemzeti sokszínűség / birodalmi függés következményeiről.
* Összehasonlító elemzés készítése, megadott szempontok alapján egyes közép-európai államok sorsáról, történelmének alakulásáról.
* A Magyar Királyság európai hatalom középkori sikeressége okainak megvitatása.
* Érvek gyűjtése a Habsburg Birodalomhoz tartozásunk előnyei és hátrányai mellett a 18. században és a 19. század első felében.
* A demográfiai helyzet következményeinek megvitatása Magyarország történetének egyes korszakaiban.
* Példák gyűjtése a magyar történelemből a kultúra nemzetet összetartó erejére (pl. három részre szakadt ország, határon túli magyarság).